Familian lantegiak 1go erreportaia: Zertarako ikasi familian? – HarituLab\nSeme alabekin ez da erraza\nSeme alabekin batzuetan gauzak ez dira beste haur batzuekin bezain errazak, behar bada emozioak eta konfiantza erdian dagoelako, baina gure esperientzian ikusi izan dugu bitarteko espazio eta bitarteko pertsonak badaude non guraso seme alaben rolak beste modu batean lantzen diren gozatzeko espazio bat eta kalitatezko elkar denbora sortu daitekeela. Behar bada momentu latzetan birbizi daitekeen esperientzia eta hortik etorkizuneko erronkei aurre egiteko baliabideak izatea.\nHiru txosten partekatuko dizkizuegu webguenan gure esperientzia partekatu nahian, gure ikuspuntua bitartekariarena izanik.\nIkasten dena garrantzitsua da, baina baita modua, azken honetan bideak eta kontestuak sartzen direlarik\nHirikilabs-eko Jolabs ekimena, non familiak libreki proiektu bat lantzeko tartea zuten\nOlakuetaLab Olakueta etxeko familiekin laborategi baten ideia esploratzen\nHezkuntza digital kritikoa sustatzen duen laborategia izanik, gure jardueran teknologiaren inguruan sakontzea nahi dugu, haur eta gazteak euren buruak kontsumitzaile hutsak ikusi beharrean egile eta sortzaile bezala ikus dezaten. Zeregin honetan familia ere garrantzitsua da, danon artean Paulo Freire pedagogo Brasildarrak zioen bezala, mundua ezagutzen lagunduko diegularik (kasu honetan mundu digitala) eta horrek munduan eragiteko gaitasuna emango dielarik.\nLaborategian pentsatzen dugunean beste modu batzuetako harremanak sustatzen dituen espazioan pentsatzen dugu, harreman modu hauek pertsonak euren ezagutza, esplorazio, ikerketa prozesuak haurrera eramateko baimena emango dituen harreman motak.\nharitu laborategiaren eskulan txokoa 2019an Azkuna Zentroan egin zen prototipoan\nHarreman horietan klabeak dira:\nErrespetua pertsonen artean: ezjakintasunari, gorputzei, adinei, kulturei, arrazei,… edozein motako pertsona ongi etorria sentitu behar da.\nBaliabideei errespetua: behar dena baino gehiago ez kontsumitu, erabilitakoa jaso, tresnak zaindu, konpondu apurtuta dagoena,…\nProzesua zaintzea: helburua ez da izaten proiektuak bukatzea, helburua prozesuarekin gozatzea eta ikastea izaten da\nEz lehiatzea: besteengatik ikasi dezakegu, zabaldu bihotzak, eta partekatu.\nLaguntzea: Batutan bakarri egon behar zara lanean gauzak ondo eta gustura egiteko, baina laguntzea ere onura asko dakar, besteak beste parte zarela sentitzea.\nEz dago irakaslerik: Laborategietan egoten diren pertsonak ez dakite denetarik, askotan zure kabuz ikasi beharko dituzu gauzak zure erronkei aurre egiteko, edota beste pertsona batzuei galdetu.\nHauek argi badituzu, eta argi utzi egiten badiezu familiei gauza bat lortuko duzu: Espektatibak gertatuko denari egokitzea.\nGure gizartean zientzia eta teknologiaren munduak oso goi jarduerak bezala ikusi izan dira historian zehar, normala da ikertzen egun osoa gai baten inguruan dabilen pertsona batek asko jakitea gai horretaz. Baina gogoratu: inor ez da jakinda ikasi eta pixkanaka pixkanaka edozein gauza ikasteko prozesua hastea zure esku dago.\nDemagun Jon (7 urteko haurra) eta bere aita laborategira datozela, euren espektatiba oso altua da, laborategia teknologiaz beteriko lekua da, han nahi dugun guztia egin ahal izango dugu!\nJonen aita ez ditu bere semearen ametsak zapuztu nahi eta bere irudimena (ilargira joan nahi duen kohetea sortu nahi du) pizten du:’laborategian nahi duguna egingo dugu!\nHorrelako kasuetan bi aukera daude bitartekari bezala:\nEuren gogoen morroia bihurtu. Eta frustraziora heldu kohetea ilargira ez dela iritziko ikustean\nEurekin denbora bat hartu espektatibak eta prozesua dimentsionatzeko (maitasun askoz)\nNoraino zaudete prest programatzen ikasteko?\nNoraino zaudete prest fisika ikasteko?\nEta oso galdera garrantzitsua: proiektua gurasoa, haurra edo elkarrekin egin nahi duzue?\nEta prozesu bat landu:\n.- lehenengo proiektua behar bada kartoizko kohete bat egitea izan daitekeela…\nHonekin ilargirako bidaia maketa egin dezakeela… honekin esku trebezia lantzen da, pazientzia, pertseberantzia,… eta lortzen bada arrakasta txiki bat, geroko proiektuekin aurre egitera animatuko dituena.\n.- Gero honi led batzuk sartu ahal dizkiogula\nHonekin elektrizitate eta elektronikaren inguruan ikasten hasiko da, gerorako programazio proiekturako oso interesgarria den jarduera.\n.- Gero behar bada interesa izaten jarraitzen badute aerodinamikarekin harremana duen proiektutxo bat landu dezakete, zenbait fisika kontzeptu…


«Euskal eragileek ez dute arazorik izaten kalitate estandarrak betetzeko» - - Tolosaldeko ataria\n«Euskal eragileek ez dute arazorik izaten kalitate estandarrak betetzeko»\nAmaia Igartua Aristondo 2021-01-10 10:14\nBERRIA.EUS / JUAN CARLOS RUIZ / @FOKU\nHamar urte bete ditu institutuak, eta hamaika dira urteotan aurrera eramandako egitasmoak. Halere, beste horrenbeste dira aurrera begira egin beharrekoak: hala nola pandemiak izandako ondorioak kudeatu, eta euskal sorkuntzen itzulpenak hauspotu.\nMunduko hainbat bazterretako plazetara jalgi da euskara. Horren erantzule nabarmenetariko bat da Etxepare Euskal Institutua. Hamar urte bete zituen iaz, eta ubera luzea du atzean dagoeneko: besteak beste, Euskal Herritik kanpoko 4.000 ikasle izaten ditu euskarak urtero haren unibertsitate eta euskal etxeen sareari esker, eta euskal sortzaileak ohiko bihurtu dira jada nazioarteko kultur jaialdi eta azoketan. Are, jaialdion zutabeetako bat ere izatera heldu dira, iazko Euskal Herria Eskozian egitasmoan, kasurako. Irene Larraza zuzendariak (Tolosa, Gipuzkoa, 1970) institutuak egitasmo horietan egin duen «zubi lana» nabarmendu du: «Kulturgileen zerbitzura gaude».\nEtxepare Euskal Institutua sortu zen euskal munduan zegoen gabezia bat konpontzeko. Nolakoa zen orduko egoera?\nBazeuden egitasmo batzuk euskal kultura eta hizkuntza kanpora eramateko. Etxeparek, sortu zenean, horiek denak jaso egin zituen, eta urteen poderioz jasotzen jarraitu du betebeharren arabera, bai irakaskuntzan, baita sustapenean ere. Gainera, ildo berri batzuk gehitu dizkie egitasmoei.\nZein da urte hauen balorazioa?\nBatez ere garrantzitsua dela gurea bezalako hizkuntza eta kultura batek horrelako institutu bat izatea. Ez da hain ohikoa hizkuntza gutxitu batek halako tresna bat edukitzea, katalanak ere badu, baina ez da ohikoa izaten; normalki, hizkuntza hegemonikoak eta estatu mailakoak izaten dira kanpoan aritzeko gaitasuna daukatenak, baina gu ere Europako gainontzeko institutuekin gabiltza harremanetan eta elkarlanean Etxepareren bitartez. Alde horretatik, bide luzea du egiteko, eta milaka aukera ditu, eta dituen baliabideekin egiten ari den urratsak sendoak dira.\nEtxepareren lan egiteko eredua gainontzeko institutuen antzekoa da, edo ez datoz bat?\nGure ereduak, besteekin alderatuta, badu alde nagusi bat. Normalki, kultura eta hizkuntza institutuek egoitzak izaten dituzte kanpoan; beraz, hizkuntzaren irakaskuntza eta kultur proiektu nagusiak horietan egiten dira. Gure eredua beste bat da: ez dauka kanpoko presentziarik, ezta kanpoko egoitzarik ere; beste modu batean egituratzen da. Batetik, irakaskuntzaren sarea osatzen dute unibertsitateek, eta, bestetik, euskal etxeek. Munduan 35 unibertsitatetan irakasten dute euskara eta euskal kultura, bederatzi katedra daude goi mailako ikerketak sustatzeko, eta 80 pasatxo euskal etxe daude Etxeparek koordinatuta euskara eskolak eskaintzen dituztenak. Sare hori malguagoa da, baina eraginkorra, nahiko esparru zabala hartzen duelako.\nEta euskal kulturaren sustapenari dagokionez?\nHainbat gauza egiten dira. Jakina da kanpoan dabiltzan sortzaile eta eragileak ez daudela bakarrik, Etxeparerekin batera doazela baizik. Zorionez, euskaldunak oso kultur ekintzaile indartsuak gara, eta asko aspalditik ari dira kanpoan ere; horiek dira enbaxadorerik onenak. Alde batetik, Etxeparek mugikortasuna laguntzen du, eta kanpoko egitasmoak diruz laguntzeko aukera dago, baita itzulpengintza edo beste ildo batzuk bultzatzekoa ere. Beste alde batetik, badira egitasmo batzuk zuzenean Etxeparek antolatzen dituenak. Euskal leiho deitzen diegu, hemen herri bat eta hizkuntza bat dagoela ezagutarazteko egiten ditugu, lagin horiek ikusita hona begira jar daitezen.


2020/11/06 Bigarren Hezkuntza\nAzaroaren 4an, asteazkena, Egape BHIko Larrialdietako Plana jarraituz, DBH ikastetxeko sute-simulazioa eta eraikinaren ebakuazioa burutu dugu.\nUrtero legez, ikasturte honetan Larrialdi Planeko arduradunek egitasmoa aztertu eta errebisatu ondoren, hainbat egokitzapen egin dizkiote aurreko ikasturteko planari. Behin ebakuazio plana adostuta, irakasle eta ez-irakasleei helarazi zaie.\nBestalde, tutoretza saioetan sentsibilizazioaren bidez, arriskuen prebentzioak eta segurtasun neurriek duten garrantzia azpimarratu zaie ikasleei. Honetaz gain, ikastetxean ebakuazio protokoloa landu dugu, larrialdi kasuetan zentzuz eta erantzukizunez jokatzeak duen garrantzia nabarmenduz.


Irekia Eusko Jaurlaritza - Gobierno Vasco :: Eusko Jaurlaritzak 35.000 euroko diru-laguntza onartu du Mondragon Unibertsitateko Huhezi fakultatearentzat, identitatearen garapenean kulturak eta hizkuntzak duten garrantzia aztertuko duen ikerketa bat burutu dezan (Gobernu Bilera 2018-09-11)\nEusko Jaurlaritzak 35.000 euroko diru…\nEusko Jaurlaritzak 35.000 euroko diru-laguntza onartu du Mondragon Unibertsitateko Huhezi fakultatearentzat, identitatearen garapenean kulturak eta hizkuntzak duten garrantzia aztertuko duen ikerketa bat burutu dezan (Gobernu Bilera 2018-09-11)\n2018-09-11ko Gobernu Kontseiluaren Akordio nagusiak\nIkerketa garatu ahal izateko era askotako dinamikak bultzatuko dira Humanitate eta Hezkuntza Zientzien Fakultateko ikasleekin batera\nEusko Jaurlaritzako Gobernu Batzordeak, bere gaurko saioan, 35.000 euroko diru-laguntza onartu du Mondragon Unibertsitateko HUHEZI fakultatearentzan, kultura eta hizkuntzaren inguruko ikerketa bat gara dezan. ‘Kulturarekiko eta Hizkuntzarekiko pertzepzioak, eta identitatearen eraikuntza: HUHEZIko ikasleen kasua’ izango da azterlanaren izena, eta helburua izango da identitatearen garapenean kulturak eta hizkuntzak duten garrantzia aztertzea.\nIkerketa garatu ahal izateko era askotako dinamikak bultzatuko dira Humanitate eta Hezkuntza Zientzien Fakultateko ikasleekin batera. Dinamika nagusietako bat, Mitxelko Urangaren Eoskola liburuari lotuta egongo da, kulturaren transmisioaren garrantzia nabarmentzen duen lan bat baita. Liburua irakurri ostean, ikasleek euskara, euskal kultura eta identitatez hausnartu beharko dute zenbait galderen bitartez.\nBigarrenik, liburu horren analisitik ateratako ondorioetan oinarrituta, diagnosi bat egingo da euskal kulturaren egungo egoeraz, ikasleek jasotako kultura transmisioaz, euskal kulturaren inguruan ikasleek duten hautemateaz edota etorkizunean izango diren ikasleen profilaz. Dinamika horretan oinarrituta, ikasle talde batek bakarrizketa bat egingo du fakultatean topa daitezkeen ikasleen ezaugarriez.\nHalaber, beste dinamika bat garatuko da lehen mailako ikasleen ezaugarriak kontuan izanda. Horretarako, uztailean, matrikularekin batera, hizkuntza ezagutza eta erabileraren inguruko galdesorta laburra betetzea eskatu zitzaien ikasleei, euren hautematea eskatuz. Bigarrenik, ikasturtea hasitakoan, galdesorta sakonagoa egingo zaie kulturaz, hizkuntzaz eta identitateaz. Hirugarrenik, ‘Ni hezitzaile’ eta ‘Eskola, herria, hizkuntza’ moduluen baitan, saioak egingo dira ikasleekin eta ikerketarako corpusa osatuko da. Azkenik, azaro-abendua bitartean euskara, euskal kultura eta identitatearen inguruko monografikoa kaleratuko da.\nIkasiker, ikerketa lanetan laguntzeko beketarako deialdia (Gobernu Bilera 2020-09-15)


'Ospitalean erditzea bezain segurua da etxean erditzea'. Egilea(k) AGIRRE, Usoa. HABE, Euskal Autonomia Erkidegoko Administrazio Orokorra HABE 2012 (1)\n...arengana etxean erditzen laguntzeko, eta ez du damurik. Dena den, ez du uste edozein emakumek egin dezakeenik: "Le...\n...rrekin, ordea, alderantziz joka daiteke inolako damurik gabe: liburuarentzat ezinezkoa denez -modu positibo batean,...\n... liburu snoba» egin duela aitortu zuen, batere damurik gabe, Iban Zalduak, gogoratuz bide batez Euskal Herriak eta...\nABEL.- Baina ez diagu eduki behar damurik! Ezin zioagu ametitu egin duena! Eta badakik; Ni hirekin na...\n...aindia'ren aldizkaria: ao bete aginekin utzi nau, damurik. Zortzi idazlanetatik bi soilik euskeraz, Altube ta Lekuona...\nGERMANek inongo damurik gabe begiratzen dio.\n...n geratzea erabaki nuen azkenean. Ez dut damurik. Aspaldian ez bezala afaldu dut aterpean bertan. Ez nintzen...\nALEX SARDUI: 'Rock and rolla eszena eta jarrera da: potroak eta obarioak'. Egilea(k) COLINA, Sustrai. Argia, Komunikazio Biziagoa, S.A.L 2012 (1)\nEz daukat ezeren damurik. Asko ikasi nuen eta interesa pizten didan zerbait eskainiz...\n...re hizkuntza politika zilegitzeko baliatu. Horra, damurik, aspaldi-aspalditik datorkigun jokamoldearen makurra.\n...a etnikoaren estatus baztergarria du halakoak, eta, damurik, estatus honetan bizi dira -hilzorian bizi ere- giza kultur...\n...ratzean ene hazitxoa erein gabe, baina, damurik, hizkuntza etniko horrek ez dit balio ene familia-bizitza m...\n...hauen galdera-zerrenda. Izan ere, euskara, damurik, eskola-hizkuntza bihurtu zaigu haur eta gaztetxoen artean,...\n...auxe izan liteke: ia ezertarako ez. Halaxe da, damurik. Egoera soziolinguistikoaren xehetasunak jarri dira agintar...\n...ere, ezin du herri euskaldunaren ahotsik ordezkatu; damurik, bere ahotsa, dagoeneko, herri alienatuaren ahotsa delako.\n...tzerdi agintarien koldarkeriak balira huts-hutsik. Damurik, denik abertzalerik gartsuena ere gogor asko oldartuko zaiz...\n... sentimenak erabakitzen duela hemen nor zer den. Damurik, iraultzaile asko dago gure artean, bai horixe, kolonizatua...\n...noiz aipatu al zuen berak egindakoari buruzko damurik? Ikusi al zenuen inoiz zalantzan? -galdetu zuen Marenek.\nAldatzen dena eta ez dena. Egilea(k) ESTANKONA, Igor. Argia, Komunikazio Biziagoa, S.A.L 2014 (1)\n.../ ikustea, nola den/ arrosatxo xurigorria/ (...)/a damurikagabeikiskaltzen".\nAlvaro Cejudo. Osasunako jokalaria. «Pozik nago eman dudan itxurarekin, baina golak ere sartu nahi ditut». Egilea(k) LEGARDA-EREÑO, Asier. Berria, Euskal Editorea SM 2011 (1)\n...n nituen han. Alde egitea erabaki izanaz damurik ez dut, are gutxiago orain, Lehen Mailan jokatzea lortu eta...\nAmenzaleak. Egilea(k) ANSORENA MINER, Jose Inazio. Argia, Komunikazio Biziagoa, S.A.L 2010 (1)\n...itu duelako.Etorkizunari begira, itxurazko damurik ez, baina izan eta duten jokabidearen azterketa zorrotzagoa...\n...aiz beldurrez bizi. Bizitzan agertu dakizukeen damurik gorena izan zitekeena eta izan ez zenaren barne oihartzuna ...\nEz dut damurik saltsa hartan sartu ez izanaz baina, orain konturatzen naiz...\nArgentinako militar ohi bati bizi guztirako espetxe zigorra ezarri diote. Egilea(k) VENTAS, Leire. Berria, Euskal Editorea SM 2008 (1)\n...ba han egun lainotu batean? Zalantzarik eta damurik gabe sartu nintzen barrenera.\n...lotu. Ez zuen zalantzarik izan, ez zuen damurik sentitu. Aitzurrarekin burua lehertu eta uretara bota zuen ...\nBERTSOLARITZA. GAI LIBREAN. Esponsorizazioaz. Egilea(k) ENBEITA, Onintza. Berria, Euskal Editorea SM 2008 (1)\n...> aurrean, berriz egingo nuke. Egindakoaren damurik ez daukat, baina beste batzutan ezetz esan dut. Ezetz esan ...\n...Baionako larunbat arratsaldeetan eta hitzak begitartean, damurik gabe, harriak edo ukabilkadak bailiran. Bildumak ordea ez d...\nBURTSA. Euzkitzeren pare. Egilea(k) ANDUEZA, J.B.. Berria, Euskal Editorea SM 2008 (1)\n...bier Euzkitzek ez du bertsolaritza utzi izanaren damurik eta burtsatik alde egin duten txerritxo ehiztariak ere, las...\n...intzen eta bietarako irten nuen. Eta ez dut damurik.\nBarkamena eta damua. Egilea(k) ETXANIZ ERLE, Xabier. Argia, Komunikazio Biziagoa, S.A.L 2012 (1)\nNi joan berria naiz, damurik eta barkamen eskaerarik egin gabe. Nik arrazoia nuelako, ni...\nBarneko arrakalen kantugilea. Egilea(k) EROSTARBE, Gorka. Berria, Euskal Editorea SM 2009 (1)\n...o, emakumearen begietatik, lotsa, konplexu eta damurik gabe. �Bitxia ematen du, baina ni gaztea nintzenean -1960ko...\nBatasunaren ordua heldu da. Egoera zuzentzeko garaiz daudela gogorarazi du Patxi Izko Osasunako presidenteak, zaleei lasaitasun mezua bidaltzeko. Egilea(k) LEGARDA-EREÑO, Asier. Berria, Euskal Editorea SM 2008 (3)\n...zioten, eta Izkok argi hitz egin zuen: « Damurik ez dut, batere ez. Nik ez dut inoiz atzera begiratzen, ezta...\n« Damurik ez dut. Ez dut inoiz atzera begiratzen, ezta aurrera egitek...\nZiganda botatzeko hartutako erabakiarekin damurik ba ote duen ere galdetu zioten, eta Izkok argi hitz egin zu...\nBatera, baina ez elkarrekin. Egilea(k) RODRIGUEZ, Mikel. Berria, Euskal Editorea SM 2016 (1)\n... EBri errandakoei buruz adierazi du ez duela « damurik», eta batasunarekin «kritiko» izaten segitzen duela. «Eraba...\nDamurik gabe sinesten dut\n... luzez ibili beharraren ondorioz, baina «batere damurik» ez zuela esaten zuen behin baino gehiagotan, baldin eta «i...\n...hizpa trapuzko panpina bat balitz bezala, inongo damurik erakutsi gabe. Batzuetan, nolanahi ere, bazirudien ezen, su...\n...>behin ere izan Jabik, eta ez zuen horren damurik ere. Onartzen zuen beste batzuek gehiago zekitela, Olgak be...\nBira. Idurre Eskisabel. Oi ama. Egilea(k) ESKISABEL LARRAÑAGA, Idurre. Berria, Euskal Editorea SM 2014 (1)\n...aldean artzain liburu autobiografikoak: ez delako damurik ageri, are eta gutxiago anputaziorik; kontrara, arrakastare...\n...-otarrearen azpian pasatako oilaskoa ere. Ez dut damurik, gainera. Egia aurretik dudala joan naiz beti: barre ugari,...\n...>, sega, lokotx biltzea. Herri kirolak probatu ezaren damurik ez du izango bizitzan, baina zerrenda ez da hor amaitzen: «...\n...ergatik atera zen hain azkar. Sekula damurik agertu gabea zen eta armekin egiten zuen lan. Garai batean ...\nBortxatzaile bat gizarteratu gabe kaleratu dutela salatu dute. Egilea(k) URKIAGA, Jon Ander. Berria, Euskal Editorea SM 2008 (1)\n... barkamena eskatu, eta oraindik ere ez duelako damurik agertu».\nBravo (Reala): 'Aspalditik nuen buruan'. Egilea(k) ERREDAKZIOA. , Euskal Irrati Telebista 2010 (1)\n...>balio izan zuen". Ez du jaurti izanaren damurik: "Berriz ere egingo nuke".\nBreivikek kartzelaldian isolatuta egotea 'tortura' dela salatu du. Egilea(k) ERREDAKZIOA. , Euskal Irrati Telebista 2011 (1)\n...ri nahi izan zituen eta ez du inolako damurik azaldu. "Ez du alhadurarik azaldu. Lasai eta zuhur agertu z...\nBuen: 'Ezinbestekoa da Pasaiako portua moldatzea'. Egilea(k) ERREDAKZIOA. , Euskal Irrati Telebista 2009 (1)\n...>sakonen premia ikusi dute taldeek, gerora damurik gerta ez dadin, A Coruñan gertatu bezala.\nCasey Stoner Hondarekin hasi da probatzen. Egilea(k) EZEZAGUNA. Berria, Euskal Editorea SM 2013 (1)\n...labeteetan Motegiko zirkuituan (Japonia). «Ez dut damurik erretiroa hartzeaz, baina motoaren falta sumatzen dut», esa...\nDAMURIK EZ, / ARREN. Egilea(k) ESNAL ORMAETXEA, Pello. El Diario Vasco, Sociedad Vascongada de Publicaciones, S.A. 2011 (2)\nDAMURIK EZ, / ARREN\n..., berriz, bizirik ditugu. Ez dute damurik. Hala balitz, eta nahi izanez gero, Galindok bisita gidatua...\nDick Cheneyk tortura justifikatu du, eta Guantanamo ez ixtea defendatu. Egilea(k) ROJO, Ekain. Berria, Euskal Editorea SM 2008 (1)\n...ietan, Cheney AEBetako presidenteordea izan da, eta damurik gabe defendatu zituen atzo Etxe Zuriaren erabakiak ABC tele...\n... euria ari zuen itsasoaren gainera, batere damurik gabe.\nEz duzu horren damurik izan behar.\nEKOGRAFIAK. Jokin Labaien. Etxerako lanak. Egilea(k) LABAIEN, Jokin. Berria, Euskal Editorea SM 2017 (1)\n...lan. Ahal duenak, egitekotan, ez duela damurik izango. Ahal izatea zer den zehazteko eskatu didate zenbait...\nEKOGRAFIAK. Jokin Labaien. Inpunitatea. Egilea(k) LABAIEN, Jokin. Berria, Euskal Editorea SM 2018 (1)\n...akpixka battukitzenudituzunean.dEzdduu damurik.zOntzatzjotzenedunegindakoa,rETArentkontrakorgerranelegezko...\nESMAko «langileek» bizi guztiko zigorra jaso dute Argentinan. Egilea(k) ERREDAKZIOA. Berria, Euskal Editorea SM 2011 (1)\n...e haiek egindako krimenak aldarrikatu dituzte, batere damurik erakutsi gabe. «Arrazoi ideologikoengatik» parte hartu zute...\nESPAINIAKO KONSTITUZIOA. 30. URTEURRENA. Duela 30 urteko urratsei begira. Egilea(k) LASKIBAR, Aitziber. Berria, Euskal Editorea SM 2008 (1)\n...ik gabe». Ez du, hala ere, ordukoaz damurik: «Joko zuzena izan zen nirea».\nEUSKAL HERRIKO BERTSOLARI TXAPELKETA NAGUSIA. HIRUGARREN FINALAURREKOA. Surik sortu ez duten txispak. Sustrai Colinak irabazi du finalaurrekoetako lehen itzuliko azkenaurreko saioa, Tolosan, Uxue Alberdiren aurretik sailkatuta. Egilea(k) ZAMALLOA, Beñat. Berria, Euskal Editorea SM 2009 (1)\n...inda erre zuen txisparen ukendua izan ziren. Damurik gabeko bezeroaren rolean ekin zion bertsoaldiari.\nEZARIAN. II. MUNDU GERRA. Laino arteko sekretuak. Egilea(k) MARTIN, Xabier. Berria, Euskal Editorea SM 2009 (2)\n�Nire eginbidea bete dut; ez dut ezeren damurik�\n...F�hrer-aren ondoko leial gisa. Ez dut ezeren damurik. Hasieran egongo banintz, berdin jardungo nuke berriro, bai...\nEcclestonek bakarrik ikusten du ilunpetan. Buttonek sasoiko bigarren garaipena lortu zuen herenegun Malaysian, euriarengatik bertan behera geratu zen Sari Nagusian. Egilea(k) GARMENDIA, Laurentzi. Berria, Euskal Editorea SM 2009 (1)\n...rta zitekeela ziurtatu zuen: «Ez dut inolako damurik 17:00etan hasi izanagatik. Euriagatik bai. Ez dut inolako a...\nEgindakoez ez du damurik agertu George Bushek azken agerraldian. Egilea(k) VENTAS, Leire. Berria, Euskal Editorea SM 2009 (1)\nEgindakoez ez du damurik agertu George Bushek azken agerraldian\nLAZARUS: Ondo, zeren etaâ¦ (OFF) damurik sentitzen ez baldin baduzu,â¦ // (ON) haitzuloko bizialdi h...\nEgoskorkeria kixoteskoak. Egilea(k) ZABALA ARTETXE, Juan Luis. Berria, Euskal Editorea SM 2013 (1)\n.... Nolanahi ere, ez du egindakoaren inolako damurik, euskararen alde egin behar den guztia egiteko pronto dagoe...\nEgun ez dagoela bakerako aukerarik dio Lopezek. . Egilea(k) LASKIBAR, Aitziber. Berria, Euskal Editorea SM 2008 (1)\nBaina orduan egindakoaz damurik ez du Lopezek. Eta epaiketari aurre nola egingo dion ere ha...\n...okia bilatu beharko da, gozatzeko lehenik eta damurik ez izateko gero.\n...i zuen. Zuzendaritzak ez du fitxaketa horren damurik izango, Velak elastiko txuri-urdinarekin eman baitu mailari...\n...zia salbatu zenigun. Nola eduki dezakezu horren damurik?\n...arruan. Ezinbestekoazuen garbizalekeria. Hizkera kultua, damurik, garbikeriak zekarren Hegoaldean.Poema zaharrak birmoldatze...\nEpaileak Uribetxeberriaren askatzea berretsi du. Egilea(k) EZEZAGUNA. Berria, Euskal Editorea SM 2013 (1)\n...oituta lehen ere baldintzapean aske utzi zutela damurik eskatu gabe. Baina eskatu du argitzeko Uribetxeberriak «ter...\n...>izan ohi dira maiz. Horregatik, ez du damurik egia gordina esan izanaz.\n...tzea ezen makuluak, zorionez -eta ez damurik, Mitxelenak zioen bezala-, ez direla gorputzaren atal natur...\n...>seguru, neronek behintzat ez daukat penarik ez damurik kalean ikasiaz, ikasitakoaren kalitateaz zeresanik balegoke...\nErresuma Batuko unitate militar batek zibilak hil zituen Belfasten. Egilea(k) ORZAIZ, Ion. Berria, Euskal Editorea SM 2013 (1)\n...en». Militar klandestinoek ez dute inolako damurik agertzen; aitzitik, euren misioaren balioa ez dela behar be...\nEskubaloia. Txapeldunen Ligako finala: Larvik-Itxako. Badakite zer den. Egilea(k) ELIZONDO, Edurne. Berria, Euskal Editorea SM 2011 (1)\n...ek erakarri ninduen». Hartutako erabakiaz, noski, damurik ez du. «Hiru txapela irabazi ditugu jada!». Eta laugarrena ...\nDamurik, nazioarteko erakundeen ebazpenetan hizkuntz eskubideak ez ...\n...>arazo handiagoak ditu birsortzeko. Eta orain, damurik, hara zertan diren gauzak. Giza zibilizazioaren lorpenak go...\n...ke. Eginkizun hori historialarien lana da, noski; damurik, ordea, nazio gutxiagotuen historiak ez dira idazten, jakin...\nEta postrerako, Alpeak. Egilea(k) ESKUDERO, Jon. Berria, Euskal Editorea SM 2016 (1)\n...atzo.Bihar, kronoigoeraHalere, saiatu ezaren damurik ez du izango Movistarrek. Halaxe aitortu zuen atzo Alejandr...\n...ratu nahi badute, baina uste duela ez dutela damurik agertu nahi.\nEuskal presoak. Uribetxebarria libre uzteko epaia baliogabetzeko eskatu du fiskalak. Egilea(k) ELDUAIEN, Oihana. Berria, Euskal Editorea SM 2012 (4)\n...92. artikulua gaizki aplikatu duela argudiatu eta, damurik agertu ez duenez, hori gertatu ezean ebaztea Uribetxebarria...\n...>zen bientzat. Fiskaltzak ez zion eskatu damurik agertzeko. Espetxetik irten eta hiru hilabetera hil zen Iba...\n...>nabarmendu du Uribetxebarriak ez duela agertu damurik. Auziaren mamian sartu aurretik, formetan oinarrituta ere e...\n...atuudu,tetaanabarmenduudurpresoakzezuduelaa damurikzazaldu.Erabakia Auzitegi Nazionaleko Zigor Salak osoko bile...\nEuskalgintzaren lekukoak. Egilea(k) ODRIOZOLA LIZARRIBAR, Joxe Manuel. , ELKAR 2004 (12)\n...>esanetara jarritako nortasunik gabeko ele bihurtu. Damurik, lehengoan gaude berriro ere: handik eta hemendik ibili ond...\n...> genukeen baino euskaldun gutxiagorentzat da, damurik, gaur eta hemen, euskara lehen hizkuntza nagusia, eta gure ...\n...zuketen lekurik izango gure mundu honetan. Baina, damurik, zibilizazioaren historiaurrean bizi garenez, beste mundure...\n...itik dago txertatua gaitz horren kontra, eta, damurik, euskaldun elebiduna bera lasai ederrean bizi da ia erdara ...\n... ere itsasoko kontuetara etorrita, marrazoaren aurrean, damurik, liluratu egiten da arrain txikiaren ezintasuna. Ez beti, b...\n...ez dauka berariazko bizitasun eta adierazkortasunik. Damurik, jarduera didaktikoaren garapenean eskuarki jariatzen den e...\n.... Irakurleari ez dakit zer irudituko zitzaion, damurik, ezin baita jakin hori, baina azpimarratua ipini dugun esap...\n...>euskaltzaleen iritzia gai berbera hizpide hartuta. Damurik, ezin dugu halakorik argitara eman hemen, baina beharbada, ...\n...> dakit hau euskaldun askoren mina denetz. Damurik, ez dirudi hala denik. Min hori sentitzeko, min horren aran...\n...keta hau nola ikusten ote zen frankismopean? Damurik, gure artetik joana dugun euskaltzale fin eta prestu baten ...\n...> madarikatua bada ere, bakarrik eta bakartuak. Damurik, herri-nortasun gehien-gehienak Estatu totalitario batzuen ...\n...uskaltzaleok buruz buruko jarrerak aldezten ditugu. Damurik, batasunik ez da nagusitzen gai honetan. Eta batasun ezaren...


Gipuzkoako Bertsolari Txapelketako lehen final-zortzirenak asteburu honetan - Nontzeberri\nHasiera/BERTSOTAN/Gipuzkoako Bertsolari Txapelketako lehen final-zortzirenak asteburu honetan\nOñatin eta Amasa-Villabonan jokatuko dira larunbatean eta igandean Gipuzkoako Bertsolari Txapelketako lehen saioak.\nIrailaren 14an, Oñatiko Santa Ana Antzokian, 17:00etan, izango da lehen zita. Bertan Felix Zubia Olaskoaga, Aratz Igartzabal Bidegain, Haritz Mujika Lasa, Andoni Mujika Izagirre, Amaia Iturriotz Etxaniz eta Maider Arregi Markuleta arituko dira.\nIgandean, irailaren 15ean, Amasa-Villabonako Gurea Antzokian jokatuko da final-zortzirenetako bigarren saioa, 17:00etan. Sei bertsolari izango dira oholtzan: Beñat Iguaran Amondarain, Oier Etxeberria Zubimendi, Iban Urdangarin Lardizabal, Iñigo Mantzizidor Larrañaga, Odei Lopez Larrauri eta Maialen Akizu Bidegain\nOhi bezala, bi saioetako irabazleak zuzenean sailkatuko dira final-laurdenetara, eta gainontzeko bertsolariak puntuazioaren arabera sailkatuko dira.\nInformazio gehiago: bertsozale.eus


Maskarillak derrigorrezkoak izango dira gaurtik aurrera, distantzia mantendu ezin denean - Urumea - Kronika.eus\nMaskarillak derrigorrezkoak izango dira gaurtik aurrera, distantzia mantendu ezin denean\nKronika - Erredakzioa 2020-05-21 00:00\nMaskarillak derrigorrezkoak izango dira gaurtik aurrera, zenbait eremutan.\nAlarma egoerak irauten duen bitartean egongo da indarrean, eta aire librean eta erabilera publikoa duten espazio itxietan izango da derrigorrezkoa, bi metroko segurtasun distantzia ziurtatu ezin denean.\nMaskarillaren erabilera derrigorrezkoa izango da, gaurtik aurrera, aire librean eta erabilera publikoa duten espazio itxietan, bi metroko segurtasun distantzia ziurtatu ezin denean. Astearte iluntzean, Espainiako Gobernuak argitaratu zuen leku publikoetan maskarillen erabilera arautuko duen agindua. Gaur jarriko da indarrean, eta 6 urtetik gorako pertsonei eragingo die (sei urtekoak barne): erabilera publikoa duten espazio itxi guztietan eta aire zabalean izango da derrigorrezkoa maskara jartzea, bi metroko segurtasun tartea gorde ezin den tokietan.\nSalbuespenak badaude, maskarilla ez erabiltzeko\nArnasa hartzeko arazoak dituztenak salbuetsita daude, baita beren osasun egoeragatik edo mendekotasunen bat dutelako maskaren erabilerak kalte egin diezaiekeen pertsonak ere. 3 eta 5 urte bitarteko haurrentzat, beharrezkoa ez, gomendagarria izango da, arau horren arabera.\nMaskara higienikoak edo terapeutikoak izan beharko dute «ahal izanez gero», eta ahoa eta sudurra estali beharko dute. Espainiako Gobernuaren aginduak dio, maskara janztea ez dela derrigorrezkoa izango zenbait ekintza burutzeko, «euren izaeragatik»; esate baterako, jateko eta edateko kendu daiteke.\nAzkenengo hamar egunetan erabaki hau hartu zitekeela ikusi zen, Gobernuko ordezkari desberdinek agerraldietan esan zutenaren arabera. Orain arte, garraio publikoan zen soilik derrigorrezkoa. Astearte gauean argitaratu zen aginduan Espainiako Gobernuak argudiatu zuen Osasunaren Mundu Erakundeak eskatu duela murriztu egin behar dela Koronabirusa kutsatzeko arriskua ahalik eta gehien, leku itxietan eta jendea pilatzen den tokietan.\nGobernuak gaineratu zuen, frogatuta dagoela maskarek gaitzaren hedapena saihesteko gaitasuna dutela. Arauak zehazten du, maskara jarrita izanagatik, COVID-19aren hedatzea eragozten duten gainontzeko osasun neurriak baliatzen jarraitu behar dela: segurtasun distantzia mantentzea eta eskuak garbitzea, besteak beste.\nAlarma egoerak iraun bitartean erabili beharko dira maskarillak. Atzo, hain zuzen, alarma egoera beste bi astez luzatzea erabaki zuen Espainiako Gobernuak, Kongresuaren babes haundiarekin. Hilabete bateko luzapena planteatu zuen Gobernuak, baina azkenean hamabost egunekoa adostu da.\nErtzaintzak ere atzo berritu zituen, aurreneko fasean eta une honetan dauden irizpideak, eta beheko loturan ikusi daitezke.\nOsasun alarma - Ertzaintzaren irizpideak 20-05-20


2.0 • ZUZEU\nJakintza Librearen II.Jardunaldiak: Sarea Pil-Pilean\nBi orduko iraupena izango duten ikastaro hauek Bizkaiko Euskaltegi desberdinetako ikasleei zuzenduta daude. Horrela, sarean euskaraz eskuragarri dauden baliabideak aztertu eta erabiltzen irakatsiko da...\nHamaika telebistan egina mundu osorako. Abeslari palestinar bat euskaraz kantari, Kilometroak Zuberoatik Arabara dantza egiten duen Iñaki Goikoetxearen bideoa Horixe honako atalak jasotzen duen...\n2.0ak lan egiteko etika bat du oinarrian: norbaitek zerbait egiten du oso interesgarria delako berarentzat eta interesgarria den hori besteekin elkarbanatu nahi duelako. Helburu lehenak ez dira lana...\nKomunikazioan eta publizitatean, oro har, eraginkorragoa da umore ona, txarra baino; jarrera positiboa, negatiboa baino; jokabide sortzailea, suntsitzailea baino… Hobe maniFESTA manifestaPENA baino...\nhttp://www.youtube.com/watch?v=ZexLi0GutNg Lekuak Pope2you du izena, "Il Papa per te", alegia....\nNola moldatu gaur egun berri diren teknologietara? Duda izpirik gabe ikerketa eta garapenak bere fruitua emango dute, interneteko oihanean nolabaiteko “hautespen naturala” emango d...


Teodolito - Wikipedia, entziklopedia askea.\nAngelu horizontal eta bertikalak neurtzeko, geodesian, topografian eta astronomian erabiltzen den tresna. Ohiko teodolitoak tresna optikoak dira, baina teodolito modernoek laser-telemetro automatikoak erabiltzen dituzte\nGaur egungo teodolitoa.\n1 Ezaugarriak eta erabilerak\n2.1 Teodolito errepikagauiluak\n2.2 Teodolito errepikatzaileak\n2.4 Teodolito elektronikoa\nEzaugarriak eta erabilerakAldatu\nEramangarria eta eskuzkoa da, topografiarako eta ingenieritzarako erabiltzen da, triangulazioetan batez ere. Mira baten laguntzaz eta takimetriaren bidez distantziak neur ditzake. Tresneria modernoago eta sofistikatuago bat teodolito elektronikoa da, estazio total bezala ezagunagoa dena.\nOinarrian, gaur egungo teodolitoa tripode baten gainean montatutako teleskopio bat da, bi biribilekin graduatua, bat bertikala eta bestea horizontala. Hauekin angeluak neurtzen dira lenteen laguntzaz.\nKontuan izan behar diren ezaugarri garantzitsuenak hauek dira: xehetasun-maila, objektiboko lentearen handitzen zenbakia eta ia konpentsadore elektronikoa duen ala ez.\nTeodolito errepikagailuak, errepikatzaileak eta iparrorratz-teodolitoa.\nHuek eraiki dira linboko angelu horizontal berdinaren bata bestearen ondorengo neurrien bilketarako. Horrela metatutako angelua zatitu ahal izateko eta neurketa kopurua ere.\nDirekzionalak ere deitzen zaie, teodolito errepikatzaileek linbo finko bat izatearen berezitasuna dute eta alidada bakarrik mugi daiteke.\nIzenak dioen bezala, ezaugarri berezi batzuk dituen brujula bat du barneratuta. Hau imantatuta dago zirkulo horizontalaren noranzko berean. 0 tik 180 gradurainoko diametroaren gainean prezisio handiz.\nTeodolito optikoaren bertsioa da, elektronika gehitu duena biribil bertikal eta horizontalaren irakurketak egiteko. Hau, angeluak pantaila batean desplegatuz eta apreziazio-akatsak eliminatzen dituenez, sinpleagoa da bere erabileran, eta pieza gutxiago behar izateagatik sinpleagoa da bere eraketan eta kasu batzuetan bere kalibrazioan ere.\nAzken aldaketa 30 apirila 2020(e)an, 11:24(e)tan


[Elkarrizketa] "Ahal dudan Korrika guztietan segituko dut parte hartzen" - Oarsoaldeko Hitza : Oarsoaldeko Hitza\nMikel Urkia 'Matu', Korrikako laguntzailea\n[Elkarrizketa] "Ahal dudan Korrika guztietan segituko dut parte hartzen"\nKorrika guztiei errepasoa eginez gero, ia denetan aurkituko dugu Matu, korrikalari gisa, antolakuntzan edo azken urteetan, furgonetan. Mantenu zereginaz arduratzen da, ez baita "lana" berarentzat\nNorbait Korrikan aditua bada zu zeu zara. Hasieratik partaide kanpotik, orain, laguntzaile, barrutik…\nLehenengo Korrika ez dut gogoratzen. Bigarrena bai, gogoratzen dut; Zumarditik pasatu zen. Korrika 3an Bilbon izan nintzen. Korrika 4ean AEKn nintzen, eta, handik aurrera, antolatzen ibili naiz. Korrika 8tik lasterketaren barrutik hartu dut parte. Eskatu nuen ea posible zen, eta baietz esan zidaten. Korrika guztiak egin ditut bertan 21 arte, 13 eta 14 izan ezik, espetxean nintzela.\nNola egin zenuen jauzi asfalto gainetik furgoneta gainera?\nFurgoneta herrietatik pasatzean, ikusten nituen bertan zihoazenak, eta inbidia ematen zidaten. Horregatik eskatu nuen ea posible zen parte hartzea, eta Korrika 8an deitu zidaten.\nNolakoa izaten da furgonetako martxa?\nGure zeregin nagusia lekukoa amaierara iristea da, ahal bada, garaiz. Gero, lasterketa animatzea; ordutegia kontrolatzea; pankartak atera eta jasotzea eta arazoren bat baldin badago, konpontzea.\nUrte hauetan guztietan aldatzen joango zen furgonetako martxa hori…\nGauzak asko aldatu dira. Argazkiekin, esaterako. Argazkiak atera eta gero, norbaitek bila etorri behar izaten zuen errebelatzera, egunkarietara bidaltzeko 19:00ak baino lehen… Hasierako taldean hamar lagun izaten ginen, eta, orain, berriz, zortzi. Argazkilaria taldean txertatua dago. Beste bat ordenagailuarekin aritzen da, beste bat mikroarekin, animatzeko; gidaria… Guztira, bi furgoneta doaz lasterketan: bata aurrean eta bestea atzean, eta hirugarren bat txanda aldaketa egiteko.\nZuk furgonetan zein ardura daukazu?\nDenetarako mutila naiz. Gaixo jarri aurretik mantenuaz arduratzen nintzen. Aurreko Korrikan, autokarabana bat hartu genuen. Goizean, errepasatzen genuen dena, eta, gauean, ohera. Egunean edo gauean matxuraren bat baldin bazegoen, deitzen ziguten eta konpontzera joaten ginen, baina ez zen halakorik gertatu.\nAzkenean, lana gogorra izango da, Korrika ez baita gelditzen…\nHori ez da lana, gustura egiten dudan zerbait da. Korrika ez da gelditzen, eta ez dirudi, baina, azkar mugitzen da. Agian, lasterketatik ateratzen zara kafe bat hartzera, eta konturatzerako, kriston bidea egin du.\nTeknologiak ere erraztuko zuen betebehar hori…\nGarai batean megafoniekin ibiltzen ginen, etxetik hartutako generadore bat eta Krik Krak-ek utzitako musika ekipo bat. Bozgorailuak ateetatik zintzilik eramaten genituen. Musikari dagokionez, bi zinta eramaten genituen Aide Korrika eta Joxe Ripiau edo Mecaniciens-en (ez dut gogoratzen) beste bat. Kalkulatua daukat bi abestitik behin, Korrikakoa entzuten nuela, beraz, 2.000tik gora aldiz entzun nuen. A ze matraka zen guretzat, baina korrikalarientzat ez. Aurrerago, Minidiskarekin hasi ginen, CDek salto egiten zutelako zuloetan. Gero, MP4 batzuekin ibili ginen, eta, orain, ordenagailua.\nBestetik, furgonetan doazenentzat, pixa egitea mugida bat da. Mutilentzat, tira, baina neskentzat… Mutilek Korrika aurreratzen genuen, eta trebetasunaren arabera, bueltatzen zinen. Neskei begira, atzeko furgonetan, komuna egin genuen.\nGero, bozgorailuak gora eraman genituen, baina generadorea alboko atean zihoan, eta zarata handia ateratzen zuen… Denborarekin parrila bat utzi ziguten, baina moztu egin behar izan genuen bozgorailuak sartzen ez zirelako, eta, azkenean, erosi egin behar izan genuen. 1.600 euro. Hurrengo parrila guk geuk egin genuen; lagun batzuk soldeatu ziguten, eta bestearen erreplika bat zen.\nAzkenik, furgoneta bat Korrikatik sekula ez ateratzea ahalbidetu genuen. Gasoila furgonetan bertan eramaten dugu, eta behar duenean, bete, eta listo. Sabaira igotzen dugu gasoila, eta tutu baten bidez betetzen dugu. Horrela, lehenengo furgonetak Korrika hasi eta bukatzen du. Egia da, adibidez, Pasaian, uretatik ez dela pasatzen, oraindik, baina…\nOraindik, baina iritsiko da [kar-kar-kar]. Azkeneko Korrikan, berriz, generadorea kendu genion, eta furgonetak duen alternadorearekin bakarrik, funtzionatzen du musikak eta furgonetak. Orduan, ez daramagu zaratarik.\nKorrika oso berezia izango da zuretzat, baina badaukazu baten bat kuttunagoa?\nLehena beti da lehena eta azkena beti da azkena. Eta datorrena badator. Denak dute bere xarma. Denak dira niretzat hain garrantzitsuak nahastuak ditudala buruan. Ez dakit zer Korrikakoa den zer. Lehen, adibidez, argazkia egiten zen piloto suizidaren bidez. Arratsaldeko lauretan ateratzen zen Bilbotik motorrean pertsona bat. Motorrean ziztu bizian joaten zen Korrika zegoen tokira, jasotzen zituen karreteak, eta ziztu bizian bueltatzen zen Bilbora errebelatzera. Hurrengo Korrika 9an, Jagoba Manterola argazkilariak laborategi bat muntatu zuen lasterketan bertan. 24 orduz zegoen argazkiak ateratzen eta bertan errebelatzen. Momentu bereziak mila izan dira, baina kolpetik, orain, ez naiz gogoratzen.\n22. Korrika 2022ra atzeratu dute pandemiarengatik. Pena eman dizu bertan behera geratu izanak?\nKorrika 22an sartuta nabil duela bi urtetik. Korrika bukatu baino lehen ere hurrengoan pentsatzen hasten naiz. Atzeratu dute, eta pena. Nik proposatu dut hurrengo Korrika 2022ko otsailaren 22an, 22:22an egitea. Garaizegi izango da seguruenik… Aurten egin izan balitz, oso aproposa zen, San Jose zubia zegoelako. Urepelen bezala. Datorren urtean ez da hala izango, ze azken finean Aste Santurako bi aste faltan izaten da. Hori aldatu beharko litzateke Korrikaren data Aste Santuaren arabera egitea.\nData aproposa zen, beraz…\nBaina egia da ere atera izan balitz, elurtea iragarrita zegoela… Baina okerragoak ere egin ditugu. Hiru metroko elurrarekin hasi izan da Korrika. Orreagakoa. Ni orduan ez nintzen. 3 metroko paretak zeuden elurrarekin Orreagan. Guri tokatu izan zaigu elurrarekin portuetara justu-justuan iristea. Eguraldiak asko baldintzatzen du… Baita euriteak ere, Ebro ibaia hazita joatea eta buelta eman behar izatera beste alde batera…\nHurrengo urtean ikusiko zaitugu furgonetan?\nDuda? Jakina baietz! Behintzat, uzten badidate eta bizi banaiz.\nGaraipenera arte, beti. Ahal dudan guztietan eta uzten didaten guztietan. Korrika ezin dut egin, eta furgonetan zabiltzala, ez zaizu gehiegi korrika egitea egokitzen (beti ez da horrela ere), beraz, autokarabanan jarraituko dut mantenua egiten. Iaz autokarabanan joan ginen DJ Bull eta beste pare bat. Herri txikietan Korrika aurreratzen genuen eta Bull jartzen genuen musika jartzen eta lata ematen.\nAurten Bultza egitasmoa jarri dute martxan, Korrika modu batera babesteko.\nKorrikak bi helburu ditu: euskararen kontzientziatzea eta ekonomikoa. AEK-k dirua behar du. Oraindik ere XXI.mendean diru eske ibili behar izatea ere… izugarria da. Gero, ez dakit 2023an edo 2024ean izango den hurrena. Jarraian bada, ni poz-pozik.


Urkiaren zukua - - euskalerriairratia.eus\nElixabete Garmendia 2019-02-07 15:14\nBaso girokoa da argazkia: gizonezko bat arbola baten kontra bermatuta, eskuineko eskuan plastikozko tutu bat duela, bidoi bati lotuta dagoen tutua. Banuen susmoa eta arbola hori urkia dela baieztatu dit izenburuak: “Urki sapa osagarri onari begira”.\nUrkia, bere enbor azal zilar-zuri ederrarekin, neguan nabarmentzen da bereziki basoan zoazenean. Zuhaitzik politenetakoa da. Ainize Madariagaren erreportajeak, edertasunaz gaindik, urkiak beste onura batzuk ere badituela erakusten du.\nZuberoako Ligi-Atherein egina da BERRIAko Bizigiro atalean datorren erreportajea. Izan ere, han, Ligin, Bettan Dhulst-ek, urkiaren sapa edo izerdia atera eta hainbat produktutarako erabiltzen du; adibidez, beste argazki batean ageri diren xaboiak egiteko.\nUrkiaren zukuak dakartzan onuren zerrenda ez da nolanahikoa. Dhulst-en hitzetan: “Balio du gorputzaren bultzagarri eta, neguan kontsumitu toxina gehiegikeriaz garbitzeko. Diotenez, gibelerako, hesteetarako eta giltzurrunetarako ezin hobea da. Azalerako eta artikulazioetarako ere bai”.\nOrain, urkiari izerdia noiz igoko zain daude; diotenez, laster gertatuko da hori, urkia omen baita “zuhaitzetan hostatzen lehena”. Eta hori, udaberria datorren seinale da. Iragarpen dokumentatu hori dakarren erreportajeak tamainako kontrapisua jarri die gaur ere falta ez diren albiste ernegagarriei.


'BBKateak' erakusketa - Kulturklik\nBilbao 2022(e)ko ekainaren 17(e)tik 2022(e)ko irailaren 30(e)ra\nMuseoak eraikin zaharreko 21 areto irekiko ditu BBKateak ekimenaren bidez, eta bildumako bi artistaren arteko ezusteko topaketa bat erakutsiko du horietako bakoitzean. Aurrez aurreko horretan, artistak elkarrengandik urrunekoak izan daitezke denborari eta haien jatorri kultural eta geografikoari dagokienez, antzinako eta gaur egungo maisuen arteko elkarrizketa estimulatzaileak eragiteko, askotariko estiloak, interesak, formatuak eta diziplinak lotuz.\nMuseoaren ondare artistikoaren kronologia zabalari eta aberastasunari esker, erakusketa-aukera ugari eta narratiba berriak egin daitezke, bilduma birformulatu eta bisitaldia aberaste aldera; hain zuzen ere, horixe egin zen 2018an, Kirmen Uribe komisario zela aretoei eman zitzaien antolamendu berriarekin: ABC. Bilboko Museoaren alfabetoa. Orduan, hitz batek garai desberdinetako obrak biltzen zituen areto bakoitzean, eta haietako bakoitzaren historia protagonista bihurtzen zuen. Orain, hitzen ordez, bildumako artisten izenak, biografiak eta haien obra ederrak aurki daitezke.\nModu horretan, eta ekainaren 21etik aurrera, berriz bisitatu ahal izango da museoa, oraingoan, funtsen txandakatzean oinarritutako proposamen berri baten bidez, eta aldian-aldian berritzen joango gara, artista gehiagori ikusgarritasuna emateko eta publikoarekin harreman dinamikoagoa izateko.\nBildumaren erakusketa antologiko bat egiteko ideiaren aurrean, garai berezi hauetan, museoko arterako bestelako hurbilketa bat proposatu nahi izan diegu gure bisitariei. Eraikin zaharreko areto klasikoek espazioan sortzen duten sareak, areto eraberrituekin oraingoan, etenik gabeko topaketa-sekuentzia bat aurkezten digu, Icaza hallean hasi eta amaitzen den begizta batean kateatuta –halla Museoko sarrera nagusi bihurtu da–, Juan Muñozen Hanging Figures eta Nemesio Mogrobejoren eta Moises Huertaren obra klasikoak buru dituela.\nBehin-behinekotasuna malgutzen da eta, diziplina arteko ikuspegi askeagoa izanik, sorkuntzako harremanetan jartzen du arreta; hala, ikusleek bisita pertsonalago bat egin dezakete, artelanak ikuspuntu berrietatik interpretatzeko. Helburu horrekin, pinturaren genero tradizionalak –paisaia, natura hila eta biluzia– eta bestelako interes eta diziplina garaikideak aurki daitezke elkarrekin.\nEskulturaren eta arkitekturaren arteko harremana aztertzen duen hitzaurre gisa, maiatzaren 6an, Trece a Centauro inauguratu zen, museoak Sergio Pregori (Donostia, 1969) egindako enkarguaren ondoriozko instalazioa. Eskala monumentaleko instalazio pneumatiko batek beteko du hurbileko handitze-lanak dituzten aretoak, gaur egungo lengoaia artistikoen eta eraikinaren zati horretako errepertorio arkitektoniko klasikoaren arteko norgehiagoka batean.\nEkainaren 21etik (asteartea) aurrera –eta jada udako ordutegian, museoa asteko egun guztietan zabalik dela–, lehenengo 21 topaketak ikusi ahalko dira; udazkenetik aurrera, berriz, aldatuz joango dira, 50 muntaketatik gora osatu arte, zeinetan 100 artista baino gehiagok eta bildumako 300 artelan inguruk parte hartuko duten. Programa martxan egongo da handitze-lanak egiten diren bitartean. Lehen atal honetan 43 artista aurkeztuko dira (15 jardunean daude gaur egun).\nArtelanekin batera, zenbait iruzkin eta aipamen biografiko egongo dira, eta areto bakoitzean begiratze aktiboa bultzatzen duen interpretazio bat emango da. Material horrek guztiak areto birtualeko orri bat osatzen du (euskaraz, gaztelaniaz, ingelesez eta frantsesez); museoaren webgunean dago eskuragarri, eta doan deskarga daiteke gailu mugikorretan, aretoan dagoen QR kode baten bidez.\nIkasturtea hastearekin batera, Hezkuntza eta Kultur Ekintza Sailak zenbait hezkuntza proposamen egingo ditu, hainbat formatutan, eta proiektuaren izaera dinamikora eta hartzen dituen askotariko ikusleetara –ikasleak, prestakuntza jasotzen ari diren helduak eta beste talde batzuk– egokituko dira.\nMuseoaren metamorfosi arkitektonikoa etengabe aldatzen ari den bilduman islatzen da; gainera, aukera emango du etengabeko hezkuntza- eta hedapen-jarduera sortzeko.\nProiektuaren zuzendaritza: Miguel Zugaza, zuzendaria\nKoordinazioa: Javier Novo, Kontserbazioko eta Ikerketako koordinatzailea, eta Silvia García Lusa, Jardueren koordinatzailea\nMuntaketa: Ana Isabel Román eta Edu López\nKontzeptu grafikoa: Mikel Garay\nObren iruzkinak: José Luis Merino Gorospe, Antzinako Artearen kontserbatzailea\nAretoen iruzkinak: Marta García Maruri, Komunikazioko zuzendariordea\nAlberto Durero – Eduardo Chillida.-Beltza zuriaren gainean\nDurerok bere estanpa apartak –zurezkoak xilografien kasuan, eta metalezkoak gubilarekin egindako lanean– marrazten dituen xafletan duen trazuaren sakonerak bat egiten du Chillidaren kaligrafiaren biribiltasunarekin. Batzuetan informala eta beste batzuetan geometrikoa, espazioaren poetika pertsonala garatzen du hala paperean nola eskulturan.\nAnton van Dyck – José Luis Zumeta. Keinuak\nAdierazpen eta keinu larrien katalogo oso bat, erregu-keinuetatik hasi eta babesgabetasuneraino, garatzen da Kristoren gorputz hilaren aurrean, kolore distiratsuak tragediaren intentsitatea arintzen duen eszenan. Zumetaren pintura neoespresionistak ere gatazka bat islatzen duela dirudi, keinu-tentsioak eta larritasun kromatikoak indartua kasu batean, eta erdiko zuriaren bidez neurtua bestean.\nFrancisco de Goya – Román. Atzealde neutroa\nGoyaren hiru erretratuek emoziozko istorio bat ezkutatzen dute, Eusko Jaurlaritzak jaso baitzituen Gerra Zibilaren lehen hilabeteetan, eta 1937an Frantziara eraman baitzituzten, zaintzeko. 2019an, haren ondorengoen eskuzabaltasunari esker, lehen aldiz aurkeztu ziren areto hauetan. Orain, Románen figura grafiko eta sintetizatuekin partekatzen dute pareta; irudi horiek ere, geldirik eta ekintzarako prest, serio ohartarazten gaituzte beren presentziaren potentzial misteriotsuaz.\nJosé de Ribera – Ángel Bados. Lurrera jaitsi\nMinimoaren sinpletasunak argiaren, espazioaren eta bolumenaren lezioak ezkutatzen ditu Badosengan, bai zinta itsaskorrez lotutako bi kristal finetan, bai lurzoruaren gainean dagoen burdinazko, berunezko eta trapuzko pieza enfatikoan. Haren ondoan, Riberak San Sebastian etzanekoaren alde jokatzen du –beste ikonografia batzuek nahiago dute bertikala eta martirioaren zutabeari lotua–, drama barrokoz argiztatzen dituen oihal batzuen tolesez inguratuta.\nHans Vredeman de Vries – Darío Urzay. Ispilu-Jokoa\nIspilu-joko batean bezala, Urzayk museoaren arkitektura klasikoa irudikatu zuen 1982an, 2021ean berriro, biluziago eta geldiago, errepikatutako amarru batean. Oraingoan, Behatzailearen sabela-ren argi-kutxa eta Francisco Durrioren musa leihotik zehar ikusteko aukera eragozten du. Bien bitartean, Vredeman de Vries margolari eta tratatugileak bere arkitektura-kapritxoa agertoki monumental eta ez oso probablean gortea egiten ari diren irudiekin animatzen du.\nMaría Blanchard – Pablo Palazuelo. Kubismoaren seme-alabak\nBlanchard mugimendu kubistaren parte izan zen Parisen, harik eta 1920an utzi zuen arte. Hala ere, gazte garaiko zor gisa, forma lau eta larriz jositako pintura bati eutsi zion. Halaber, Palazuelok konposizio horietan duen lotura kubistaren berri ematen du, espazialtasun erabat abstraktuan zabaldu edo bateratzen diren planoekin. Bietan, kolore neurritsu eta sakon batek dimentsio espirituala erakusten du.\nOrazio Gentileschi – Ibon Aranberri. Leize-zuloa\nAtal biblikoa garatzen den haitzuloan zulo bat dago, eta handik ageri da Loten mozkorraldiaren metafora den mahats-parra bat. Haren eskuek Sodoma hiri zaharrera, gaur egun Itsaso Hilaren azpian dagoen haranera, begira jartzen gaituen erritmoari ekiten diote. 2003an, Aranberrik historiaurreko leize-zulo bat itxi, eta haren barrutik bizitza filmatu zuen, irekidura zirkular batetik zehar. Bi hamarkada geroago, artistak leizea ireki eta itxitura geometrizatu zuen.\nDoménikos Thoetokópoulos, El Greco – Ignacio Zuloaga. Grekomania\nZuloagak Espainiako pintura-tradizioarekiko grina erakusten du, Gaztelako paisaia lehorrera irekitzen den barnealdeko kardinal baten irudikapenean, sabai-leiho hautsi batek argiztatua. Purpuraren distirari eta oparotasunari elizgizon gaztea eta, agian, Franciscoren aurpegi meharra –artistaren ohiko modeloa– kontrajartzen zaizkio, Asisena gogorarazten duena; Grekoak maisutasunez interpretatzen du azken hori, txundiduraz eta eta mistikoki, Alvernia mendiko erretiro-aldian\nJorge Oteiza – Itziar Okariz. Conversation Piece\nIgeltsu kontzentratu eta isil batean, Oteizak itxura arkaikoa eta gaur egungo sintetismoa duen emaztea erretratatzen du. Zazpi hamarkada geroago, Okariz Estatuak izeneko ikus-entzunezko proiektu baten testuinguruan mintzo da lan horrekin. Proiektu horretan, noranzko bakarreko elkarrizketak begiespen-ekintza hutsa gainditzen du, eta, aldi berean, galderak eragiten ditu artistaren eta eskulturaren arteko ezohiko komunikazio horretan parte hartzen duenarengan.\nFrancis Bacon – Pello Irazu. Formaz\nIrazuren geometria garbiak, sinplea eta kontrolatua, koadroaren esparrutik jauzi egiten du, esperotako bidimentsionaltasunari iskin egiten dion corner piece moduko bat osatzeko, eta, neurri batean, haren hedapenean sartzen gaitu. Baconek ere geometria erabiltzen du, oraingoan ispilu handi baten itxurakoa, eta, modu gupidagabean, deformazio izugarria duen irudi bat islatzen du.\nFrancisco de Zurbaran – Isabel Baquedano. Still Life\nNatura hila (bizitza geldiarazia) arteak objektuen, landareen edo animalia bizigabeen irudiak definitzeko erabiltzen duen terminoa da. Beraz, gauzen ezaugarri materialak irudikatzeko lan onaren generoa da: jangela bateko mahaia mihise zuriko mahai-zapia doi-doi baxerak etenda duela, edo fruta-plater baten distira. Hala ere, beharbada, Baquedano eta Zurbaran existentziaren errealismo hutsalaz mintzatuko zaizkigu, modu erlijiosoan.\nSofonisba Anguissola – Miren Arenzana. Ahizpatasuna\nAurkitutako objektuekin egiten du lan Arenzanak, berak genero-aldarrikapentzat hartzen duen praktika artistiko batean. Buruzapiak, lumak eta brodatuak, tradizionalki femeninoari lotuak, ironia finarekin erabiltzen dira hemen. Anguissola margolariaren laneko ongailuak, perlak eta brokatuak ere emakume-mundu batekoak dira. Baina orain baino ez ditugu ospatzen horien merezimenduak eta horien intimitate dotorea.\nDarío de Regoyos – Daniel Tamayo. Paisaia\n“Leku jakin batetik beha daitekeen lurralde baten zatia”. Regoyosek eta Tamayok hitzez hitz jarraitzen diote pinturan “paisaia” terminoaren definizio horri. Baina Regoyosek bilatzen dituen argiaren, mendien, landarediaren eta paisaiako jendearen ñabardurak geometrizatu egiten dira Tamayoren objektuen mundu nahasian, zeina irudimentsuagoa, trinkoagoa eta anitzagoa den.\nAntonio de Guezala – Andrés Nagel. Bilbo chic\nBertsio zinetikoan, mihise handian, eta pop-ean, eta eskultura-instalazioan, Guezalak eta Nagelek itxura sofistikatua duten emakumeak erretratatzen dituzte arintasun zinematografikoz. Horietako bat festa batean sartzen da Bilboko Carlton hotelean, 1920ko hamarkadaren amaieran; beste bi, berriz, mende erdi geroago, gaza beltz batek inguratuta, inguru mundutarrago batean, burlesque-tik gertukoagoan, daudela dirudi.\nJosé María de Ucelay – Jesus Mari Lazkano. Biosfera\nBi pintoreek paisaiaren, espazioaren eta objektuen balio plastikoekiko partekatzen duten sentikortasunak errealitatearen eta irudikapenaren arteko jolas sotila iradokitzen du biengan. Horrez gain, etxe familiarraren leihotik eta estudiotik, hurrenez hurren, islatzen duten lurrarekiko maitasuna ere partekatzen dute. Baina, Ucelayk margotuak eta Lazkanok aipatuak, hegoaldeko haize-hodeiek adierazten dute, ezinbestean, naturaren ikuspegi erromantikoa.\nGauguin – Aitzkoa\nAitzkoaren lanaren izenburua bere jaioterritik hurbil dagoen aintzira baten izenetik hartua dago; uretako koloretako pigmentuz baketutako babeslekua osatzeko darabiltzan eskaiolazko piezetan dakar gogora artistak aintzira hori. Gauguinen latsariek, aitzitik, ibai bateko ur zurrunbilotsuetan lan egiten dute, hartan 1888ko udazken hartako landarediaren kolore biziak islatzen direla, antza denez; orduantxe jarri zen margolaria Frantziako Arles herrian bizitzen, Van Goghekin batera.\nHokusai – Gema Intxausti. Hitz-jokoa\nHogeita hamar marrazki dituen taula baten bidez, Intxaustik interesgarriak zaizkion kontzeptu eta errealitate konplexuen aztarnak eskaintzen ditu hitzaren bidez. XIX. mendearen hasieratik, surimono deritzon generoa dago Japoniako estanpan, liburuen eta poemen ilustrazioari emana. Hokusai da haren adierazle onenetako bat, liburutegi txiki baten gainean etzandako irakurlearengan ikusten dugun bezala. Baietaz estalitako eskultura-objektu batek antzeko intimitate-eremua dakar gogora Intxaustirengan, beste asmo batekin.\nMartin de Vos – Jacques Lipchitz. Europa\nMartin de Vosek lausodura leunen bidez margotu zuen biluzi liluragarriak begirada erakartzen du, emakumearen jarreraren ezintasuna estali arte –halaxe erakutsia, bete-betean–, eta egiten duen bidaia izugarria, mantu gorria puzten duen haizeak eta horizontean ikusten den itsasontziaren oihalek bultzatua. Lipchitzek, aldiz, eskuz moldatzen du igeltsuzko eskultura kementsua, latz eta zuri uzten duena, non kontakizun mitologikoaren indarkeria guztia kontzentratzen baita.\nPaul Cézanne – Juan José Aquerreta. Biluziak\nCézanne eta Aquerreta bat datoz: inspirazio klasikoa dute erreferente nagusi. Arkadia zoriontsu batek inguratu ditu Cézanneren gizonezko biluzien taldeak, bareak eta naturarekin bat eginda. Bitartean, Aquerretaren mihise ederrean, berdin-berdin eta aldaezin, Apoloren irudia errepikatzen da, biluzia hori ere; paradoxikoki, bizitza etengabeko aldaketan oinarritzen dela adierazi zuen filosofo grekoaren hilobirako friso bat osatzen du.\nMary Cassatt – Gabriel Cualladó. Amatasuna, edo ez\nCassattek zehatz-mehatz deskribatzen du bere pinturaren gaia tituluan. Hala ere, baldintzatutako historiografiak “amatasun” hitza hartzen du, maiz, emakume batek, bizkarra emanda eta besaulki dotore batean, haurrari eusten dion eszena deskribatzeko. Dena den, batzuek zaintzaile bat ikusten dute, eta mutil koxkorraren keinuan, pena, ikusten ez dugun amarengandik banantzen delako. Cualladók nahiago du aurrez aurre jokatu, eta inguru-minguruka ibili gabe erretratatzen du ama kulunkaulki xume baten ondoan, bai eta bere burua ere, soil eta neorreal.\nQuintín de Torre – Txomin Badiola. All Iron\nLanaren ahalegina adierazten duten arketipo eskultorikoak sortu zituen Torrek. Lemazaina tinkotasun estatiko batez altxatzen da, eta artistak irmo gobernatzen duen diagonal ahaltsuarekin egiten dio aurre. Badiolaren obra, Malevitxen miresle aitortua izaki, horman bermatutako hainbat eskulturaren sailekoa da. Espazioa formen eraikitzaile gisa eta altzairua lerro gisa erabiliz, kaxa angeluzuzen batetik abiatzen da, eta egonkortasun ortogonala eta dinamismo diagonala kontrajartzen dituen egitura bat sortzen du.\nData 2022(e)ko ekainaren 17(e)tik 2022(e)ko irailaren 30(e)ra


Sukaldea apaintzeko zenefa bat | Consumer\nSukaldea apaintzeko zenefa bat\nInprimagailu batekin eta etiketa autoitsaskorrekin egin daiteke\nGaur egun, pareta autoitsaskorretarako paperen eskaintza zabala dago. Bestalde, oso erraz erabiltzen dira etiketa itsasgarriak inprimatzeko, eta inprimagailuek gero eta kalitate hobea eskaintzen dute. Hori dela eta, modu sinplean sor dezakegu zenefa deigarri bat, sukaldeko edo bainugelako azulejuen gainean jar daitekeena, edo, bestela, horietako batzuetan xehetasun batzuk modu salteatuan finka ditzakegu.\nHalaber, gustu bakoitzeko zenefa bat egiteko eska daiteke, kalitate eta erresistentzia handiagoko paperean, edo, bestela, etiketa autoitsaskorrak eta ordenagailu eta inprimagailu bat erabil daitezke dekorazio-giroarekin bat datorren diseinu pertsonala sortzeko.\nBaliteke etiketa horiek erresistentzia txikiagoa izatea sukaldeko azulejuen gainean metatu daitekeen urarekiko edo koipearekiko, baina horiek jartzeko leku egokiak hautatuz gero, ez da arazo handirik izango. Nolanahi ere, erraz jarri eta kentzen direnez, aldatu egin daitezke zikintzen badira, diseinua berritzeko edo eguzki-izpiek kolorearen zati bat galtzen badute.


Artistak, beraien kabuz — dantzan.eus\nHemen zaude: Hasiera › Hemeroteka › Artistak, beraien kabuz\nArtistak, beraien kabuz\nArte eszenikoen esparruan sormenak ez du atsedenik hartzen Euskal Herrian. Horren adierazgarri dira han-hemenka sortu diren lan egiteko hainbat gune.\nInstituzioek bultzatutako eskaintzaz haratago, kultur agenteak beraien kontura lanean ari diren seinale dira hilabete hauetan Gasteizen zein Bilbon ireki dituzten Baratza eta Kabia antzerki lokalak.\nUnai eta Garazi Lopez de Armentia neba-arrebek aurrera ateratako proiektua da Baratza. Hemengo antzerki eta dantza garaikide taldeek beraien lanak erakusteko, ikertzeko eta garatzeko tresna izatea dute helburu. Unai Lopez de Armentiaren ustez, ohiko antzerki espazioak konpainia egonkorrentzat daude pentsatuta, baina beraiek esperimentatzen, ikasten eta antzerki adierazpen berriak garatzen ari diren taldeentzako aterpe izan nahi dute. Horretarako, funtzionatzeko beste modu bat dute. «Gure antolatzeko eredua autokudeaketa da. Gure kabuz eraiki nahi dugu espazio hau». Uste du kultur eragileei aktiboki parte harraraziz lortuko dela sektorea aurrera ateratzea.\nBi neba-arrebek bultzaturiko proiektua izanagatik ere, gaur egun, Gasteizko antzerkigintzako beste hainbat taldek ere parte hartzen dute, eraikina erabiliz eta proiektuaren nondik norakoak zehaztuz. Beraien bereizgarritasuna jendearekin lortzen duten gertutasunean dagoela uste du. «Instituzioen proposamenak hotzagoak eta artistengandik zein ikusleengandik aldenduago daude; baditugu KREA eta antzeko proiektuak, bestelako irizpide batzuk aintzat hartuta funtzionatu ez dutenak», gaineratu du. Dioenez, era berean, gaur egungo ikusleek beste proposamen batzuk eskatzen dituzte, eta instituzioen proposamenei kosta egiten zaie eskaera horri egoki erantzutea.\nAntzezpenerako hainbat aretoz haratago, mediateka bat ere prestatu dute, arte eszenikoekin loturiko materialekin betea, bideoekin eta liburuekin, besteak beste. Espazio horrek bere kabuz funtzionatzea nahi dute, «jendeak erabil dezala elkar aurkitzeko eta hausnarketarako gune bilakatzeko, eta hitzaldiak, mahai inguruak edo bestelako jardunaldiak antolatzeko», adierazi du Lopez de Armentiak. Talde hasiberriei oinarrizko azpiegitura teknikoa ere uzten diete, hala nola argiteria edo soinu ekipamendua.\nLuzera begira, taberna bat egokitzea ari dira aztertzen, autokudeaketan sakontzeko. Baina, gaur egun, Gasteizko Udalaren arautegiak ez die horretarako aukerarik uzten: «Oraingoz, beste gauza batzuei emango diegu lehentasuna, baina ikusiko dugu aurrerago zein bide hartuko dugun». Proiektuan laguntzeko diru ekarpenak jasotzen dituzte, eta ordainetan hainbat opari banatzen.\nBeste antzeko proiektu bat Bilbon sortu da. Kabia Teatro taldeak zortzi urte daramatza euskal antzerki eszena ikertzen, eta orain dela gutxi ireki zuen Bilboko San Frantzisko auzoan bere lokala; han, orain arteko bidean sakontzea espero dute. Kabia, Gaitzerdi taldearen barruan sortu zen, eta hainbat lan egin ditu konpainia horrek, batzuk oso entzutetsuak. Azkena Itzala lana da, oso-osorik euskaraz. Lanik ezagunena, berriz, Decir lluvia y que llueva da, zeinekin Espainiako Max sari bat ere irabazi zuten.\nBeraien bereizgarritasuna antzerki laborategi bat izatea dela uste du Yolanda Bustillo, taldeko kide batek. «Antzezteko bestelako modu eta mekanismoak erabiltzen ditugu». Eraikin berria modu desberdin horiek lortzeko erabiliko dute, «esperimentazioan sakontzen jarraitzeko». Horretarako, bost lan ildo dituzte martxan, beraientzat zein ikastaroetan; gorputza eta ekintza, ahotsa eta testua, ahotsa eta kantua, aktorearen antzerkigintza, eta, azkenik, eszenaren perspektibak. Horrela, arte eszenikoen espazio ia osoa lantzeko aukera eskaintzen diete arte eszenikoetan sakondu nahi dutenei.\nBi proiektu horiek bi hirietan aurretik zeudenei batu zaizkie. Gasteizen, Teatro Paraisok eta EAT Eszena Arte Tailerrak urte asko daramatzate beren jardunean. Teatro Paraiso haur eta gazteentzakoa da. Antzerkiaren bitartez, haurtzarotik arte hezkuntzarako aukera eman nahi die gaztetxoenei, etorkizunera begira kultura demokratizatzeko eta herritarrago bihurtzeko asmoz. Horretarako, arte eszenikoetan ikertzen, sakontzen eta berritzen saiatzen dira, adin sektore horri begirako proposamenak egiteko. Esanguratsua da zer-nolako itzala daukaten nazioartean. EAT, berriz, 1977an hasi zen lehen pausoak ematen. Ordutik, Euskal Herrian antzerkigintzako topaketetarako eta trebakuntzarako gune aitzindari bihurtu da. Euskal Herrian ari diren aktore asko han ibilitakoak dira. Metodologiari dagokionez, modu berritzaileak baliatu nahi izaten dituzte. Geroagokoak dira Colektivo Mostrenko eta Ortzai antzerki eskola, dagoeneko haien tokia egin dutenak.\nBilbon, Kabiarekin batera, Deustuan dagoen Pabiloi 6 Arte Eszenikoak proiektua nabarmentzen da. Arte eszenikoei lotutako eragile askotarikoak biltzen dira han, baita ikusle-bazkideak ere, beren bazkide kuota ordainduz eta autokudeaketaren eredua erabiliz dena aurrera eramaten laguntzen dutenak. Horrela, sortzaileek beraien lanak hedatzeaz arduratu nahi dituzte ikusleak. Horretarako, elkarlana eta konplizitatea sustatuz, kultur sormena eta kultur hedapena esperientzia kolektibo bilakatu nahi dute.\nArtista guztientzako tokia\nOrain proiektu hauek guztiak batera egoteak «artista satelite bakoitzak bere espazioa izatea eta eszena egonkortzea» dakarrela uste du Lopez de Armentiak. Hala, artistek beste artista batzuengana jotzeko modu zuzenagoak aurkitzen dituztela uste du, «instituzioen burokrazia astunari itxaron gabe». Gainera, «erakundeek, askotan, aurrera eramaten ari garen gauzetan muturra sartzen dute, kalte eginez, edota beraien proiektuekin gureak zangotrabatzeraino», salatu du. Bustillo ez da horren kritiko, baina uste du antzoki handien eredua jausten ari dela. «Espazioarekin eta ikuslearekin bestelako harreman bat lortu nahi duten proiektuak sortu dira» dio, baina, hala ere, ohiko espazioak eta instituzioetatik sustatutako egitasmoak ere bide horretara egokitzen ari direlakoan dago.\nGarazi eta Unai Lopez de Armentia Baratza aretoko gune batean. / JUANAN RUIZ / ARGAZKI PRESS\nDantza entseguak, Kabia Teatroko aretoan. / MARISOL RAMIREZ / ARGAZKI PRESS


EBAZPENA, 2021eko urtarrilaren 13koa, Ingurumen Administrazioaren zuzendariarena, Vitoria-Gasteizko Hiri Antolamenduko Plan Orokorraren egiturazko aldaketa puntual baten Ingurumen Adierazpen Estrategikoa formulatzen duena. Aldaketaren xedea da Lasarte inguruko legar-hobien lurzoru urbanizaezinean azpiegitura hidraulikoen sistema orokor bat zehaztea eta mugatzea, uholdeak ekidite aldera eta telekomunikazio-azpiegituren erabilera xehatuaren zehaztugabetasuna zuzentzeko. - Eusko Jaurlaritza - Euskadi.eus\n2019ko uztailaren 26ko Ebazpenaren bidez, Ingurumen Administrazioaren Zuzendaritzak Vitoria-Gasteizko Hiri Antolamenduko Plan Orokorraren egiturazko aldaketa puntualaren ingurumen-ebaluazio estrategikoaren irismen-dokumentua formulatu zuen. Aldaketaren xedea zen Lasarte inguruko legar-hobien lurzoru urbanizaezinean azpiegitura hidraulikoen sistema orokor bat zehaztea eta mugatzea, uholdeak ekidite aldera eta telekomunikazio-azpiegituren erabilera xehatuaren zehaztugabetasuna zuzentzeko (aurrerantzean, Plana). Kontuan hartu behar dira, horretarako, 3/1998 Legea, otsailaren 27koa, Euskal Autonomia Erkidegoko ingurugiroa babesten duen lege orokorra, eta 21/2013 Legea, abenduaren 9koa, ingurumen-ebaluazioari buruzkoa.\nAbenduaren 9ko 21/2013 Legearen 21. artikuluan eta planen eta programen ingurumenaren gaineko eraginaren ebaluazio estrategikoa egiteko prozedura arautzen duen urriaren 16ko 211/2012 Dekretuaren 12. artikuluan ezarritakoari jarraikiz, Vitoria-Gasteizko Udalak Plana jendaurrean jarri zuen, haren ingurumen-azterketa estrategikoarekin batera, 45 egunez (2020ko maiatzaren 22ko Arabako Lurralde Historikoaren Aldizkari Ofiziala), aldaketaren eraginpekoak egoki ikusten zituzten alegazioak egin zitzaten, beren interesak defendatzeko.\n2020ko abenduaren 4an, Vitoria-Gasteizko Udalak Planaren Aldaketaren ingurumen-adierazpen estrategikoaren eskabidea osatu zuen, Euskal Autonomia Erkidegoko Ingurugiroa babesten duen otsailaren 27ko 3/1998 Lege Orokorrean zein abenduaren 9ko 21/2013 Legean ezarritakoari jarraikiz. Eskabidearekin batera, Vitoria-Gasteizko Hiri Antolamenduko Plan Orokorraren Egiturazko Aldaketa Puntuala behin-behinean onartzeko dokumentua aurkeztu da, Lasarteko legar-hobien eremuko lurzoru urbanizaezineko azpiegitura hidraulikoen sistema bat zehaztu eta mugatzeko xedez, uholdeak prebenitzeko eta telekomunikazio-azpiegituren erabilera xehatuaren zehaztugabetasuna zuzentzeko. Atxikita daude, orobat, ingurumen-azterketa estrategikoa eta eraginpeko administrazio publikoen eta pertsonen esku jarritako jendaurreko informazioari eta entzunaldiari buruzko izapideak esplikatzen dituzten hainbat dokumentu.\nVitoria-Gasteizko Udalak garbi utzi nahi izan du ez dela alegaziorik jaso baina bai, ordea, zenbait txosten, administrazio-espedientean jasota geratu diren emaitza eta edukiekin; esan behar da, gainera, txosten horiek kontuan hartu direla Planaren behin betiko bertsioa idatzi denean.\nEra berean, Euskal Autonomia Erkidegoko Ingurugiroa babesten duen otsailaren 27ko 3/1998 Lege Orokorraren 42. artikuluaren arabera, ingurumen-inpaktuaren ebaluazioek era egokian bermatuko dute, besteak beste, ingurumenaren gaineko eraginen analisia plangintza-prozesuaren lehen faseetan egingo dela, betiere, aukerarik egokienak hautatzeko asmoz, eta aintzat hartuta hor gauzatuko diren jardueren metatze- eta sinergia-ondorioak.\nAbenduaren 9ko 21/2013 Legearen 6.1 artikuluan xedatutakoa aplikatuz, ohiko ingurumen-ebaluazio estrategikoa egin behar zaie administrazio publiko batek abian jarritako edo onetsitako plan eta programei, bai eta haien aldaketei ere, haien prestaketa eta onespena beharrezkotzat jo badu legezko edo erregelamenduzko xedapen batek, baldin eta ingurumen-inpaktuaren ebaluazioa egitera legez behartutako proiektuak baimentzeko etorkizuneko esparrua ezartzen badute eta arlo jakin batzuei erreferentzia egiten badiete, hala nola hiri- eta landa-lurraldearen antolamenduari eta lurzoruaren erabilerari.\nHalaber, otsailaren 27ko 3/1998 Lege Orokorrak 46.1 artikuluan ezarritakoari jarraituz, ingurumen-inpaktuaren gaineko baterako ebaluazio bat egin behar da; hau da, esandako legearen I. eranskineko A) apartatuan jasotako planen ingurumen-ebaluazio estrategikoa egin behar da; ebaluatu beharreko plan horien artean daude, besteak beste, Hiri Antolamenduko Plan Orokorrak eta plan horien aldaketek lurzoru urbanizaezinean duten eragina.\nEra berean, abenduaren 9ko 21/2013 Legearen 17. artikuluan eta hurrengoetan eta Planen eta programen ingurumenaren gaineko eraginaren ebaluazio estrategikoa egiteko prozedura arautzeko urriaren 16ko 211/2012 Dekretuaren 8. artikuluan eta hurrengoetan adierazitakoaren arabera, bai Vitoria-Gasteizko Udalak bai Ingurumen Administrazioaren Zuzendaritzak beharrezkoa den guztia xedatu dute Planaren ingurumen-ebaluazio estrategikoaren prozedura aurrera eraman ahal izateko ingurumen-azterketa estrategiko baten bidez, zeinaren irismena aurrez ezarri baita kontsulta publikoen eta eraginpeko administrazio publikoen eta herritar interesdunen parte-hartze prozeduraren bitartez.\n«Uholdeak prebenitzeko eta telekomunikazio-azpiegituren erabilera xehatuaren zehaztugabetasuna zuzentzeko xedearekin, Lasarteko legar-hobien eremuko lurzoru urbanizaezineko azpiegitura hidraulikoen sistema bat zehaztu eta mugatzen duen Vitoria-Gasteizko Hiri Antolamenduko Plan Orokorraren Egiturazko Aldaketa Puntualari» buruzko ingurumen-ebaluazio estrategikoaren espedientean jasota dauden dokumentazio teknikoa eta txostenak behin aztertu ostean, eta kontuan hartuta ingurumen-azterketa estrategikoa zuzena dela eta indarrean dagoen araudian aurreikusitako alderdietara egokitzen dela, irismen-dokumentuan azaltzen diren baldintzak barne, Ingurumen Administrazioaren Zuzendaritzak (organo eskuduna da, Euskal Euskal Autonomia Erkidegoko Ingurugiroa babesten duen otsailaren 27ko 3/1998 Lege Orokorrarekin, lehendakariaren irailaren 6ko 18/2020 Dekretuarekin Euskal Autonomia Erkidegoaren Administrazioko sailak sortu, ezabatu eta aldatzen dituena, eta sail bakoitzaren egitekoak eta jardun-arloak finkatzen dituena eta Ingurumen, Lurralde Plangintza eta Etxebizitza Sailaren egitura organikoa eta funtzionala ezartzen duen apirilaren 11ko 77/2017 Dekretuarekin bat etorririk) ingurumen-adierazpen estrategiko hau jaulki du. Adierazpenak aldeko balorazioa egiten du ingurumen-alderdiak Planaren proposamenean sartzeari buruz, eta planak ingurumenean izango dituen eragin esanguratsuen aurreikuspenari buruz, azkenean ingurumen-ondorioetarako soilik onartzen den planean sartu behar diren azken zehaztapenak barne.\nOndoren zerrendatzen diren hauek ikusita: otsailaren 27ko 3/1998 Lege Orokorra, Euskal Autonomia Erkidegoko Ingurugiroa babesten duena; abenduaren 9ko 21/2013 Legea, Ingurumen Ebaluazioari buruzkoa; urriaren 16ko 211/2012 Dekretua, planen eta programen ingurumenaren gaineko eraginaren ebaluazio estrategikoa egiteko prozedura arautzen duena; irailaren 6ko 18/2020 Dekretua, lehendakariarena, Euskal Autonomia Erkidegoaren Administrazioko sailak sortu, ezabatu eta aldatzen dituena eta sail bakoitzaren egitekoak eta jardun-arloak finkatzen dituena; apirilaren 11ko 77/2017 Dekretua, Ingurumen, Lurralde Plangintza eta Etxebizitza Sailaren egitura organikoa eta funtzionala ezartzen duena; urriaren 1eko 39/2015 Legea, Administrazio Publikoen Administrazio Prozedura Erkidearena; urriaren 1eko 40/2015 Legea, Sektore Publikoko Araubide Juridikoari buruzkoa; eta aplikatzekoak diren gainerako arauak), honako hau\nLehenengoa. Vitoria-Gasteizko Hiri Antolamenduko Plan Orokorraren aldaketa puntualaren ingurumen-adierazpen estrategikoa formulatzea. Aldaketaren xedea Lasarte inguruko legar-hobien lurzoru urbanizaezinean azpiegitura hidraulikoen sistema orokor bat zehaztea eta mugatzea da, uholdeak ekidite aldera eta telekomunikazio-azpiegituren erabilera xehatuaren zehaztugabetasuna zuzentzeko aurrerantzean, Plana honako baldintza hauetan:\nPlanaren xedea da Vitoria-Gasteizko Hiri Antolamenduko Plan Orokorreko (aurrerantzean, HAPO) «Azpiegiturak» sailkapen orokorraren barruan, «Azpiegitura hidraulikoak» sailkapen xehatua zehaztea, eta sistema orokor bat mugatzea sailkapen horrekin, udalerriko lurzoru urbanizaezinean, sailkapen hori «Vitoria-Gasteizko udal-mugartean Batan eta Zapardiel ibaietako uholdeen kontrako defentsa egiteko proiektuaren» eremuari aplikatuta.\nHalaber, sailkapen orokor berberaren barruan, «Telekomunikazio-azpiegiturak» izeneko sailkapen xehatua zehazten da. Erabilera hori indarrean dagoen Plan Orokorraren 5.03.45 artikuluan dago araututa, baina ez dago horrela jasota Azpiegituren sailkapen orokorrean.\nBi erabileren definizioak, alegia, Azpiegitura hidraulikoak eta Telekomunikazio-azpiegiturak, udal-mugarte osoari eragiten dio.\nLurzoruari eta hirigintzari buruzko ekainaren 30eko 2/2006 Legearen 53. artikuluan xedatutakoari jarraikiz, proposatutako aldaketak egiturazko izaera du, sistema orokor bat zehazten baitu.\nBehin Azpiegitura hidraulikoen erabilera definituta dela, era xehatuan mugatu eta antolatzen da sistema orokor bat «Vitoria-Gasteizko udal-mugartean Batan eta Zapardiel ibaietako uholdeen kontrako defentsa egiteko proiektuak» hartutako eremuaren gainean Digital Ingeniería enpresak idatzi zuen proiektua, Uraren Euskal Agentziarentzat eta Vitoria-Gasteizko Udalarentzat, eta era xehatuan antolatzen du esandako eremua.\nAipatutako proiektuaren helburua da uholde-arazoak konpontzea, udalerriko saneamendu-sistema, gaur-gaurkoz, ez baita gauza Batan eta Zapardiel ibaien uraldi-emariei bide emateko. Horrek eskatzen du uraldietarako laminazio-istil bat eraikitzea Lasarteko legar-hobi zaharren gainean, Batan ibaiaren eskuineko aldean, 130.551 m3-ko edukierarekin eta 6 hektarea pasako okupazioarekin (63.110 m2), nora bideratuko diren Batan eta Zapardiel ibaiak; eroanbide hidrauliko batzuk ere eraiki beharko dira aipatutako ibaietatik harguneak eta deribazioak egiteko eta istilean biltegiratutako urak Ali ibaira bideratzeko, Vitoria-Gasteizko hirigunearen hegoaldeko mugan. Kolektore horiek 2.430,94 metro linealetan zehar hedatzen dira, eta horietatik azkeneko 1.424,82 metroak Vitoria-Gasteizko hirigunearen barruan daude; horrez gainera, eroanbide elektriko osagarriak ere eraiki beharko dira (Batan-Ali eroanbidea kontrolatzeko balbula-ganberari eta argiteriari dagozkionak), lurpetik joango direnak.\nAldaketa horiek Plan Orokorraren kartografiara eramango dira, eraginpeko gunea islatu eta mugatu ahal izateko.\nAurreikusitako laminazio-istila, eraikuntzarako agregatuak erauzteko jarduera bat garatu zen lursail batean kokatuko da. Esan behar da, aipatutako jarduera bertan behera geratu ondoren, lurzorua kutsa lezaketen jarduerak jasan dituela lursail horrek (kontrolik gabeko isurketak).\nIngurumen-adierazpen estrategiko hau bat dator ingurumen-azterketa estrategikoaren ondorio nagusiekin, eta irizten dio nahikoa justifikatu dela Ingurumen Administrazioaren zuzendariaren 2019ko uztailaren 26ko Ebazpenaren bidez jaulkitako irismen-dokumentuan aurkeztutako ingurumen-irizpideen integrazioa.\nAipatutako ingurumen-organo horrek jaulkitako irismen-dokumentuan eskatutako sakonera, xehetasun maila eta espezifikazio gradua bermatuz egin da Planaren ingurumen-azterketa estrategikoa. Planifikazio-prozesua aurrera eramaten den bitartean ingurumen-eragin posibleak kontuan hartzen direla bermatzeko, irizten zaio behar besteko zorroztasunez heldu zaiela ingurumen-izapideetan adierazitako irizpide guztiei.\nPlana izapidetzen zen bitartean, ez da gehitu ingurumen-azterketa estrategikoa zabaltzeko eskatzen duen beste jarduketa berririk, eta ez da atzeman birdefinitu edo kendu behar den Planeko jarduketarik.\nIndarrean dagoen araudiaren arabera hartuko dira neurri babesleak, zuzentzaileak, konpentsaziokoak eta jarraipenekoak, baita hurrengo apartatu hauetan xedatuaren eta, aurrekoa galarazten ez badute, ingurumen-azterketa estrategikoan aurreikusitakoaren arabera ere.\n1. Lurzoruaren kalitatea aurreikusitako erabilerekin bateragarria dela bermatuko duten neurriak.\nPlana Lurzorua kutsa dezaketen jarduerak edo instalazioak jasaten edo jasan dituzten lurzoruen inbentarioan jasotako lursail batean gauzatuko da (kodea: 01059-01346). Kasu honetan, askotarikoen hondakindegia izan den lursaila da.\nHala, lurzoruaren kalitate-adierazpena izapidetu beharko da, baldin eta Lurzorua kutsatzea saihestu eta kutsatutakoa garbitzeko ekainaren 25eko 4/2015 Legearen 23. artikuluan aurreikusitako egoeraren bat gertatzen bada. Ildo horretan, gogora ekarri nahi dugu aipatutako Lurzorua kutsatzea saihestu eta kutsatutakoa garbitzeko ekainaren 25eko 4/2015 Legeak 31.4 artikuluan xedatzen duena aplikatu beharko dela, han esaten baita lurzoruaren kalitatearen adierazpena Vitoria-Gasteizko udal-mugartean Batan eta Zapardiel ibaietako uholdeen kontrako defentsa egiteko proiektua behin betiko onartu aurretik egin beharko dela; edo, halakorik ezean, jarduera hirigilearen programari edo kokalekua barnean hartzen duen kudeaketa-esparruko birpartzelazio- eta urbanizazio-proiektuei hasierako onarpena eman aurretik.\nHorregatik, inbentariatutako kokaleku batean edozein esku-hartze abian jarri aurretik, beharrezkoa izango da, lehenik eta behin, lurzoruaren kalitatearen azterketa bat egitea lurzoruaren kutsadurarekin lotutako arriskurik ez dela izango bermatzeko, ez langileentzat, ez, erabakitakoaren arabera, lursailak izango duen erabilera berriaren erabiltzaileentzat; eta bigarrenik, bertan geratutako hondakinak, eraikinak eta hondeatuko diren lurrak egoki kudeatuko direla bermatu beharko da, indarrean den hondakinen arloko legedia betez.\n2. Jabari Publiko Hidraulikoa babestera bideratutako neurriak.\nBatan eta Zapardiel ibaietako uholdeen kontrako defentsa egiteko proiektuak edota, Planetik eratorrita, Jabari Publiko Hidraulikoan eragina izan dezakeen edo hari lotutako babes-eremuren batean (zortasun- eta zaintza-eremuak) kokatutako edozein jarduketak arroko organismoaren aldez aurreko baimena beharko du. Aipatutako organismoak lanen ezaugarriak eta eraginak aztertuko ditu, eta, hala badagokio, dagozkion betebeharrak ezarriko ditu.\n3. Natura-ondarea babestera eta lurraldearen lehengoratze ekologikora bideratutako neurriak.\nOro har, ingurumen-balioen babesa lehenetsiko duten neurriak aplikatu beharko dira, hau da, Plana garatzeko proiektuek jarduketa-eremuko ingurumen-balioak mantenduko direla bermatzen duten neurriak hartu beharko dira. Bereziki, honako hauek:\nOro har, zuzeneko okupaziorik aurreikusten ez den eremuetan, ez da hondotik moztuko bertako landaretza autoktonoa. Leku horietan, lanen eraginpean dagoen eremua «in situ» mugatuta geratu beharko da, eta obra-ingurunetik hurbil dauden balio handiko elementu naturalak (Batan eta Zapardiel erreken bazterrak eta Batan errekaren ibaiertzeko landaredia, batik bat) behar bezala babestuta egongo dira, nahi gabeko eraginik jasan ez dezaten.\nPlana garatzeko proiektuen eragin-eremua uhalde-enara izeneko hegaztiaren kudeaketa-planaren aplikazio-eremuaren barruan dago, Diputatuen Kontseiluaren martxoaren 7ko 22/2000 Foru Dekretuarekin bat eginik. Dekretu horrek «Uhalde enara (Riparia riparia)» hegaztiaren kudeaketa-plana onartzen du, espezie mehatxatua delako eta berariazko babes-neurriak behar dituelako. Proiektu horiek diseinatzean eta gauzatzean, ingurumen-azterketa estrategikoan deskribatutako neurriak hartuko dira kontuan, espeziearen habiak egiteko garaiei eta habitataren eskakizunei dagokienez, eta espeziea eremuan kokatzeko habitat egokiak ezartzen edo daudenak kontserbatzen lagunduko da.\nSuntsitzen den intereseko landaredia espezie autoktonoak berrezarriz edo, konpentsazio modura, Planaren esparruko beste espazio libre batzuetan egiten diren berrindartze eta lehengoratzeen bitartez berrituko da, betiere habitat naturalizatuak (ez lorategi gisakoak) sortzeko badira eta haien funtzionaltasun ekologikoa nabarmen hobetzen badute egungo egoerarekin alderatuta.\nPlanaren garapen-proiektuek eragindako eremuaren lehengoratze ekologikoa ingurumen-azterketa estrategikoan deskribatutako neurrien arabera egingo da, eremuaren naturaltasuna eta konektibitate ekologikoa hobetzeko. Neurri horiek aipatutako proiektuetan sartu beharko dira, eta, bereziki, Batan eta Zapardiel ibaietako uholdeen aurkako defentsarako proiektuan, zeinaren markoa Plana baita.\nNolanahi ere, garatzen diren proiektuak egikaritzean, eraginpean geratzen diren eremu guztiak barne hartzen dituen ingurumen eta paisaia-arloko lehengoratzea egingo da. Ahalik eta azkarren landatuko dira espezie autoktonoak, erosio-prozesuak eta ibilguetara heldu daitezkeen solido-herrestak ekiditeko; horrela, habitat naturalak sortzen lagunduko da, eta, ahal dela, habitat horiek ingurumarietako landaredi naturalarekin konektatzen.\nBehar diren neurriak hartuko dira, bestalde, ahalmen inbaditzaileko espezie aloktonoak ezabatzeko eta lur-mugimenduen bitartez hedatzea ekiditeko; betelanetan, landareztatze-lanetan eta jarduketen eraginpeko lursailen lehengoratze-lanetan erabiliko diren mailegu-materialen eta landare-lurren jatorria eta osaera ere kontrolatu beharko dira. Ildo horretan, kontrol-neurriak hartu beharko dira landare-espezie inbaditzailerik sar ez dadin lur erabilietan eta landaretza gabe geratu direnetan (prestatutako gainazaletan segituan landatzea eta ereitea, landare-lurren pilaketak babestea, eta abar). Gainera, landare-lurrak modu berezituan kudeatzea proposatuko da, baldin eta lur horiek aipatutako espezieak barreia ditzaketen propaguluak badituzte.\n4. Kultura-ondarearen babesa.\nOro har, Planetik eratorritako proiektuak garatzen diren bitartean, Euskal Kultura Ondarearen maiatzaren 9ko 6/2019 Legean ezarritakoa beteko da.\nPlanaren xede den esparrua «9. Mendizabalako herrixka» ustezko arkeologia-eremutik hurbil dagoenez, Planaren garapen-proiektuak, eta, bereziki, Batan eta Zapardiel ibaietako uholdeen aurkako defentsa-proiektua eta haren jarduketa osagarriak ikuskapen arkeologikoaren pean gauzatu beharko dira. Lur-mugimenduak egiten ari direla, arkeologia-izaerako aztarnaren bat aurkitzen bada, berehala jakinaraziko zaio kultura-ondarearen arloko Arabako Foru Aldundiko sail eskudunari.\n5. Hondakinen sorkuntza eta kudeaketa:\nLanek irauten duten bitartean sortutako hondakinak, hau da, obra-lekuak prestatzeko lanetatik sortzen direnak, bilgarriak, baztertzen diren lehengaiak eta garbiketa-lanetako soberakinak, Hondakinei eta lurzoru kutsatuei buruzko uztailaren 28ko 22/2011 Legean eta aplikagarri diren araudi zehatzetan ezarritakoaren arabera kudeatuko dira.\nEraikuntzako eta eraispeneko jardueren ondorioz sortutako hondakinak Eraikuntzako eta eraispeneko hondakinen ekoizpena eta kudeaketa arautzen dituen otsailaren 1eko 105/2008 Errege Dekretuan eta eraikuntza- eta eraispen-hondakinen ekoizpena eta kudeaketa arautzeko den ekainaren 26ko 112/2012 Dekretuan aurreikusitakoa betez kudeatuko dira.\nZabortegira bidali beharreko hondakinak, berriz, Hondakinak zabortegietan utziz ezabatzeko jarduera arautzen duen uztailaren 7ko 646/2020 Errege Dekretuan eta Hondakinak hondakindegietan biltegiratuta eta betelanak eginda ezabatzea arautzen duen otsailaren 24ko 49/2009 Dekretuan xedatutakoaren arabera kudeatuko dira.\nSoilik EBA-A ebaluazioko balio adierazgarrietatik beherako eduki kutsatzaileak dituzten materialak utzi ahal izango dira lursailak betetzeko edo egokitzeko, lurzoruaren kutsatzea saihestu eta kutsatutakoa garbitzeko ekainaren 25eko 4/2015 Legearen III. eranskinean jasotakoari jarraikiz.\nIndustrian erabilitako olioaren kudeaketa arautzen duen ekainaren 2ko 679/2006 Errege Dekretuari jarraituz kudeatu beharko dira sortutako olio erabiliak. Erabilitako olioak aldi baterako biltegiratzea, hau da, baimendutako kudeatzaileak biltzen dituen arte, ontzi edo segurtasun-sistema batean gordetako gordailuetan egingo da, horrela, biltegi nagusiak haustura edo galeraren bat izanez gero, olioa barreiatu ez dadin.\n6. Plana garatzeko proiektuetan txertatzeko beste neurri babesle eta zuzentzaile batzuk.\nOro har, Plana garatzeko proiektuek jarraian zerrendatzen diren neurri babesle eta zuzentzaileak jaso beharko dituzte, jarduketak ingurumenaren ikuspegitik behar bezala garatu daitezen.\nObrak eta lurzoruaren okupazioa eskatzen duten gainerako eragiketa osagarriak aipatutako proiektuen mugen barruan garatuko dira. Ahalik eta gehien murriztuko da obrako makinerien eta ibilgailuen zirkulazioa aipatutako mugetatik kanpo.\nLurzoruak babestea: behar diren neurriak ezarriko dira lanen eraginpeko lurzoruen ezaugarri edafikoak bere horretan manten daitezen. Ahaleginak egingo dira landare-lurra erabili dadin ezpondetan, berriro landatu beharreko azaleretan eta eraginpeko lurzoruaren erabilerak berrezartzeko orduan.\nEremuren bat egokitu behar bada bertan makineria uzteko, materialak bolada batez biltegiratuta edo pilatuta edukitzeko, edo zerikusia duen beste edozein jarduketarako, ingurumen-inpaktu txikieneko irizpideei jarraikiz hautatuko dira eremu horiek. Eremu horiek ezin izango dira inola ere kokatu intereseko landare-formazioak dituzten espazioetan eta ibilguetatik hurbileko lursailetan.\nPrebentzio-neurriak eta neurri zuzentzaileak ezarriko dira dagokion obraren faserako, ustekabeko isurien eragina saihesteko, bereziki makinerien mantentze-lanetan (obrako instalazio osagarriak iragazgaiztea, material xurgatzaileak erabiltzea, etab.).\nUrak babestea: drainatze naturaleko sarera ahalik eta material xehe gutxien isurtzeko neurriak ezartzea aurreikusiko da. Horretarako, urak bideratzeko gailuak eta solido esekiei eusteko sistemak proiektatu eta, kasua horrela bada, gauzatu egingo dira, kutsa daitezkeen urak haietara biltzeko.\nIbilgailuak eta makineriak garbitzeko gailuak eskura edukiko dira, lokatzik edo hautsik ez hedatzeko, eta kamioiek obretan sartzeko eta obretatik ateratzeko erabiliko dituzten bideak garbi eduki beharko dira, presiozko ura edo erratz-makinak erabiltzearen bitartez.\n7. Obrek dirauten bitarteko jardunbide egokien kontrola.\nObrak egin bitartean jardunbide egokiak kontrolatuko dira, eta arreta berezia jarriko da honako alderdi hauetan: jarduketa-eremuaren mugaketa, natura-ondarearen eta kultura-ondarearen babesa, hondakinen kudeaketa hondeaketa-soberakinak barne, uren eta lurzoruaren babesa, hautsaren eta zarataren ekoizpena eta Ebazpen honetan adierazitako beste hainbat alderdi.\nAzterketak ikuskatze-programa egoki bat deskribatzen du, Planaren aplikazio egokia bermatzeko eta, hala badagokio, aurreikusitakoak ez diren beste ingurumen-ondore batzuk antzemateko. Hainbat kontrol proposatzen dira, batik bat, Batan eta Zapardiel ibaietako uholdeen aurkako defentsa-proiektuaren egikaritze-faserako, zeinaren markoa Plana baita; hona zer izango diren esandako kontrol horiek: jarraipen-adierazleen eta kalkulu-metodologia baten arabera aurrera eramango diren hainbat jarduketa.\nPlanaren ondoriozko proiektuen ingurumen-ebaluaziorako zuzentarau orokorrak.\nPlanaren ondoriozko proiektuen ingurumen-ebaluazioan, aintzat hartuko dira lurraldearen baldintzatzaileak eta Ingurumen Administrazioaren zuzendariak 2019ko uztailaren 26an jaulkitako Ebazpenaren bidez ateratako irismen-dokumentuan adierazten diren ingurumen-irizpideak.\nBesteak beste, honako alderdi hauek azpimarratu behar dira: lurraldearen konektibitate ekologikoa, ingurumen-baliabideen erabilera jasangarria, habitaten eta espezieen babesa eta hobekuntza, bereziki Europar Batasunaren interesekoak direnean, kutsatutako lurzoruen eta sortutako hondakinen kudeaketa egokia, lurraldearen gaineko esku-hartzeen paisaia-integrazioa, arrisku naturalak ahalik eta gehien gutxitzea eta kalteen prebentzioa lehenestea, konpentsazioaren aurretik.\nBigarren. Bi urteko gehieneko epea ezartzea, Vitoria-Gasteizko Hiri Antolamenduko Plan Orokorraren Egiturazko Aldaketa Puntuala onar dadin. Aldaketaren xedea Lasarte inguruko legar-hobien lurzoru urbanizaezinean azpiegitura hidraulikoen sistema orokor bat zehaztea eta mugatzea da, uholdeak ekidite aldera eta telekomunikazio-azpiegituren erabilera xehatuaren zehaztugabetasuna zuzentzeko. Epe hori ingurumen-adierazpen estrategiko hau EAEko Aldizkari Ofizialean argitaratzen den egunetik aurrera zenbatuko da. Epe hori igarota, proiektua onartu ez bada, ingurumen-adierazpen estrategiko honen indarraldia amaituko da, eta ez da gehiago eraginkorra izango. Kasu horretan, sustatzaileak berriro hasi beharko du Planaren ingurumen-ebaluazio estrategikoaren izapidea, non eta ez den Ingurumen Adierazpen Estrategikoaren epea luzatzea adosten. Hori guztiori, Ingurumen-ebaluazioari buruzko abenduaren 9ko 21/2013 Legearen 27. artikuluarekin bat etorriz.\nHirugarrena. Ebazpen honen edukia jakinaraztea Gasteizko Udalari.\nLaugarrena. Argitara dadila ebazpen hau Euskal Herriko Agintaritzaren Aldizkarian.


Iosu Uribetxeberriaren heriotzaren aurrean- Amnistia Ta Askatasuna - Boltxe\nIosu Uribetxeberriaren heriotzaren aurrean- Amnistia Ta Askatasuna\nIOSU URIBETXEBERRIAren heriotzaren aurrean, Amnistiaren Aldeko eta Errepresioaren Aurkako Mugimenduak zera adierazi nahi du:\nLehenik eta behin gure doluminak eta besarkadarik beroena helarazi nahi diegu bere senide eta hurkoei.\nBigarrenik, gure mina eta amorrua adierazi nahi dugu galdu dugun burkideagatik. Ez dugu ahazten etsaiak bere atxiloketatik azken unera arte lintxatu egin duela IOSU: torturatu egin zuten, espetxe politika hiltzailea aplikatu zioten, gaixorik egon arren preso mantendu zuten eta kaleratu eta gero berriz atxilotu eta kartzelaratu eurentzat arazo bihur litekeela pentsatu zuten arte… Eta etxean egonda ere AVT eta gisako faxistek lintxamentu mediatikoarekin jarraitu zuten.\nHirugarrenik, gure harrotasuna adierazi nahi dugu IOSU bezalako militante eredugarria eta pertsona osoa bidelagun izan dugulako. Eraso guztien aurrean IOSU ausardia eta duintasun eredua izan da eta izango da aurrerantzean ere. Lekzio handia eman die estatu terroristei, sasi guztien gainetik borrokan tinko mantenduz, bizitza makurtuta ez igarotzeko bezain ederra dela erakutsiz. Horregatik gure omenaldirik onena jo ta ke Euskal Herriaren ASKATASUNA irabazi arte jarraitzea izango da. IOSUri eta eroritako gudari guztiei hori eta gehiago zor diegu.\nIOSUren heriotzaren aurrean ezin dugu gaixo dauden preso politikoen egoera ahaztu. Ez dugu IOSUk gai honekiko bizi izan duen egoera beste inorekin errepikatzea nahi, horregatik preso gaixo guztien berehalako ASKATASUNA exijitzen dugu.\nBukatzeko errepikatu nahi dugu horrelako egoerak berriro errepikatu ez daitezen bermatuko diguna AMNISTIAren gauzatzea izango dela. Hori da gatzka bukatzeko eta benetako bakea eta ez zapaltzailearen bakea lortzeko bide bakarra, IOSUk argitutako bidetik adorez lan eginez. Borroka da bide bakarra!\nAGUR ETA OHORE, IOSU!


Karmele Jaio eta Miriam Urkia, euskaltzain oso izateko hautagai. Noticias de Navarra\nKarmele Jaio eta Miriam Urkia, euskaltzain oso izateko hautagai\nRoberto Gonzalez de Viñaspre ere proposatu dute Uribarren eta Torrealdairen lekuak betetzeko\ndonostia- Miriam Urkia, Karmele Jaio eta Roberto Gonzalez de Viñaspre izango dira Patxi Uribarren eta Joan Mari Torrealdai euskaltzain emerituen hutsarteak betetzeko proposatutako hautagaiak. Atzo amaitu zen hutsuneak betetzeko izenak aurkezteko epea eta Euskaltzaindiak Donostian egin zuen Osoko bilkuran eman zituen ezagutzera hiru proposamenak. Akademiaren arautegiaren eta barne-erregelen arabera, otsaileko bilkuran egingo den bozketatik aterako dira bi euskaltzain oso berriak.\n75 urte beteta dituztela eta azaroan euskaltzain emeritu izendatu zituzten Patxi Uribarren eta Joan Mari Torrealdai euskaltzain osoak. Hala, haiek utzitako bi eserlekuak betetzeko hautaketa prozesua abiatu zuten orduan.\nEuskaltzaindiaren otsaileko bilkuran egingo dute bozketa bi eserlekuak zeintzuk beteko dituzten erabakitzeko\nMiriam Urkia Gonzalez (Donostia, 1965) Euskal Filologiako doktorea da (EHU, 1997). Lexikografia, corpusgintza, morfologia konputazionala eta hizkuntza-teknologiak dira bere lan-esparruak. UZEIko langilea da 1983tik, Lexikografia saileko zuzendaria da 1992tik eta, teknologiei lotutako lan lexikografikoekin batera, bereziki Euskaltzaindiari lotutako lanetan dihardu. Hiztegi Batuko lantaldeko kide da 1999tik eta arduradun 2013tik. Euskaltzain urgazlea da 2003tik eta Euskaltzaindiaren Gipuzkoako ordezkaria 2017tik. Euskararen Aholku Batzordeko kide ere bada 2007tik.\nKarmele Jaio Eiguren (Gasteiz, 1970) kazetari eta idazlea da. Kazetaritzaren arloan, hainbat komunikabidetan egin du lan eta NOTICIAS DE GIPUZKOAko kolabora-tzailea da. Egun, Emakundeko komunikazio arduraduna da. Literaturaren arloan, 2004an argitaratu zuen lehen liburua,Hamabost zauri (Elkar) ipuin bilduma, eta ordutik beste bi ipuin liburu -Zu bezain ahul(Elkar, 2007) eta Ez naiz ni(Elkar, 2012)-, bi nobela -Amaren eskuak (Elkar, 2006) eta Musika airean(Elkar, 2009)- eta poesia liburu bat -Orain hilak ditugu(Elkar, 2015)- argitaratu ditu. Hainbat sari jaso ditu eta bere lanak zinerako eta antzerkirako moldatuak izan dira.\nRoberto Gonzalez de Viñaspre (Bilbo, 1961), azkenik, Araban (Trebiñun) bizi izan da gaztetatik. Euskal Filologian lizentziatua da Deustuko Unibertsitatean eta Eusko Jaurlaritzako funtzionarioa da, Hizkuntza Normalkuntzaren alorrean. Euskaltzain urgazle izendatua 2015ean, Euskaltzaindiaren Arabako ordezkari eta Onomastika batzordearen buruorde da 2017ko ekainaz geroztik. Arabako toponimia historikoa da gehien landu duen ikerketa esparrua, eta arreta bereziarekin aztertu du Trebiñukoa.\nomenaldiaBestalde, Euskaltzaindiak 2017. urtean hil ziren euskaltzainak omendu zituen atzo Gipuzkoako Foru Aldundian: Hiazinto Fernandorena Setien (1930-2017) euskaltzain urgazlea, Marie Jeanne Minaberry (1926-2017) ohorezko euskaltzaina, Piarres Charritton (1921-2017) euskaltzain emeritua eta Luis Mari Mujika (1939-2017) euskaltzain urgazlea. - N.G.